Jump Force | Review - XGamers.gr\n22 Φεβρουαρίου 2019 Πάνος Αλεξόπουλος 0 Σχόλια\nΌταν οι κόσμοι του Shōnen Jump συγκρούστηκαν, Venoms εισέβαλλαν στη Γη. Ο Director Glover τότε μάζεψε τους Goku, Naruto και Luffy και ο καθένας έφτιαξε μια ομάδα κρούσης. Και έτσι ξεκινάει η μάχη.\nΕμείς φτιάχνουμε ένα avatar και επιλέγοντας κάθε φορά τρεις ήρωες από τους διαθέσιμους μαχόμαστε εναντίον άλλων τριών. Φυσικά όλοι οι ήρωες του παιχνιδιού είναι licenced από διάσημα anime. Και κάπου εδώ τελειώνουν τα θετικά του Jump Force.\nΤο Jump Force είναι ένα κατ’εξοχήν fighting game σε 1v1 στυλ. Οι δύο επιπλέον χαρακτήρες κάθε ομάδας λίγη σημασία έχουν, αφού η τριάδα μας μοιράζεται ένα health bar. Κάθε χαρακτήρας διαθέτει περί τις 6 κινήσεις, οι οποίες μπορούν να αλλάξουν, εκτός μάχης εννοείται.\nΠιο τεχνικά, έχουμε όλες τις γνωστές κινήσεις των γνωστών ηρώων, ενώ άλλοι έχουν πιο ενδιαφέρουσα προσέγγιση. Παράδειγμα ο Yugi που δε ρίχνει ο ίδιος της σφαλιάρες μα κατεβάζει παρέα τον Σκοτεινό Μάγο για κρέας. Ενώ όμως το καστ είναι ενδιαφέρον, το βάθος και ο σχεδιασμός του gameplay χαλάνε όλη τη φάση. Σε αυτό συντελούν δύο βασικοί παράγοντες.\nΠρώτον, δεν υπάρχει καμία διαφοροποίηση στα skins όταν υπάρχει ο ίδιος χαρακτήρας και στις δύο πλευρές του ρινγκ. Δεύτερον, το ίδιο κουμπί κάνει επίθεση και counter την επίθεση. Οπότε πολύ συχνά έχουμε δύο ίδια μοντέλα να σπαμάρουν κινήσεις αλλά ταυτόχρονα και άμυνες. Οπότε ποιος τις τρώει και ποιος τις ρίχνει χάνεται στη μετάφραση. Επίσης, bonus, με τόσες λίγες κινήσεις καταλήγουμε να βλέπουμε συνεχώς τα ίδια εφέ. Ένα συγκεκριμένο, που μοιάζει με εναέριο combo εμφανίζεται ίσως κάθε 20 δευτερόλεπτα. Όσοι παίξετε θα καταλάβετε για ποιο λέμε.\nΣυνεχίζοντας, κάθε μια από τις τρεις ομάδες έχει διαφορετικό στυλ και μάχες να κάνει. Την ομάδα όμως την επιλέγουμε στην αρχή, μη έχοντας εικόνα των αποστολών και δε μπορούμε να την αλλάξουμε μετά. Οπότε δεν έχει και πολύ νόημα. Άλλο που οι “αποστολές” είναι πάντα “νίκα” με κάποια συνθήκη τύπου “έχε τον Kenshin στην ομάδα”.\nΤεχνικά, αν εξαιρέσουμε τα επαναλαμβανόμενα εφέ, την αποτυχία να γίνεται σωστό dodge, block και counter όπου πρέπει και το γενικότερα ρηχό gameplay…ο τίτλος πετάει. Σχεδόν. Γιατί και πολλά μοντέλα ηρώων είναι αρκετά παράξενα φτιαγμένα. Τα εφέ όμως είναι πανέμορφα, και όπως πρέπει σε σχέση με τα manga και anime. Το ίδιο και οι μουσικές, και σχεδόν όλες οι φωνές.\nΚλείνοντας, το Jump Force είναι ένα παιχνίδι που ακολουθεί έναν κανόνα. Δώσε όλα τα λεφτά για copyrights και τα ρέστα κάντα εφέ στη μάχη. Μηδενικό gameplay και σχεδόν καθόλου fun factor, που όμως αν είστε οπαδός των anime θα σας διασκεδάσει μέχρι να γίνει κουραστικό.\nΠερίεργα σχεδιασμένοι χαρακτήρες\n← Metro Exodus | Review\n9 Μαΐου 2016 26 Ιουνίου 2016 Πάνος Αλεξόπουλος 0\nΤα δωρεάν παιχνίδια του PS Plus για τον Οκτώβρη\n1 Οκτωβρίου 2015 1 Οκτωβρίου 2015 Νίκος Μπούγας 0\n17 Απριλίου 2019 17 Απριλίου 2019 Νίκος Μπούγας 0


«Η Σονάτα των στιγμών»: Το μυθιστόρημα της Ελένης Πλαβούκου... - Star.gr\nCITY NEWS Παρασκευή, 7 Νοεμβρίου 2014, 19:42\n«Η Σονάτα των στιγμών»: Το μυθιστόρημα της Ελένης Πλαβούκου με θέμα τις ανθρώπινες σχέσεις\nΗ δημοσιογράφος έκανε την παρουσίαση του στη στοά του βιβλίου\nΗ δημοσιογράφος Ελένη Πλαβούκου παρουσίασε στο αίθριο της Στοάς του Βιβλίου το πρώτο της μυθιστόρημα με τίτλο "Η Σονάτα των στιγμών", και θέμα τις ανθρώπινες σχέσεις και τις μεγάλες επαναστάσεις της καθημερινότητας.\nΥπάρχουν στιγμές που μπορούν να ανατρέψουν ζωές και να αλλάξουν τα πάντα. Κάτι τέτοιες στιγμές περιγράφει δεξιοτεχνικά η δημοσιογράφος Ελένη Πλαβούκου, που δοκιμάζει τις δυνάμεις της και στη λογοτεχνία.\n«Το βιβλίο είναι όλοι εμείς, είναι η μουσική του κάθε ανθρώπου, η μουσική που έχει η ζωή μας. Ο καθένας από μας έχει μια ιστορία σαν κι αυτή που έχει η ηρωίδα του βιβλίου» αναφέρει η δημοσιογράφος και συγγραφέας του βιβλίου.\nΣτην παρουσίαση του μυθιστορήματος που παρακολούθησαν άνθρωποι του πνεύματος και των media, συμμετείχαν η δικηγόρος και πρόεδρος του Ελληνοκινεζικού Κέντρου Επιχειρηματικότητας, Αφροδίτη Μπλέτα και ο δημοσιογράφος Σπύρος Χαριτάτος.\n«Η Ελένη, αγαπημένη συνάδελφος και πάνω απ΄όλα φίλη μιλάει για στι��μές, για στιγμές που αγαπάμε, για στιγμές που πονάμε, για στιγμές που παλεύουμε. Ξέρει τι λέει, ξέρει τι γράφει, αξίζει να το διαβάσετε» λέει ο διευθυντής ειδήσεων και ενημέρωσης του STAR, κ. Τσιακανίκας.\n«Η Σονάτα των στιγμών είναι κομμάτι ζωής, το οποίο συνήθως δεν συζητάμε εύκολα, το συζητάμε μόνο κρυφά με τους κολλητούς και τις παρέες μας» δήλωσε ο Σπύρος Χαριτάτος.\nΈνα σύγχρονο ανάγνωσμα με ανατρεπτική πλοκή μας καλεί να ταξιδέψουμε στις σελίδες του.


48,1 χλμ. από Bristol\n54,2 χλμ. από Bristol\n76,0 χλμ. από Bristol\n75,8 χλμ. από Bristol\n66,1 χλμ. από Bristol\n48,6 χλμ. από Bristol\n69,2 χλμ. από Bristol\n43,8 χλμ. από Bristol\n64,5 χλμ. από Bristol\n51,2 χλμ. από Bristol\n55,7 χλμ. από Bristol\n50,7 χλμ. από Bristol\n61,0 χλμ. από Bristol\n79,0 χλμ. από Bristol\n80,0 χλμ. από Bristol\n76,4 χλμ. από Bristol\n44,0 χλμ. από Bristol\n76,7 χλμ. από Bristol\n71,4 χλμ. από Bristol\n38,6 χλμ. από Bristol\n44,2 χλμ. από Bristol\n73,8 χλμ. από Bristol\n41,7 χλμ. από Bristol\n17,3 χλμ. από Bristol


Off Screen: Ο μαγικός κόσμος των κρατικών προϋπολογισμών / Το ταραγμένο 1989 | Inside Story\nOff Screen: Ο μαγικός κόσμος των κρατικών προϋπολογισμών / Το ταραγμένο 1989\nΠώς γίνεται η Νέα Δημοκρατία να εγκρίνει –εκ των υστέρων– την οικονομική πολιτική που ακολούθησε ο ΣΥΡΙΖΑ; Μια ξενάγηση στον «μαγικό κόσμο» των κρατικών προϋπολογισμών. Επίσης, με αφορμή ένα βιβλίο, κάνουμε ένα σύντομο «back to the future» στην ταραγμένη πολιτική περίοδο του 1989.\nΣε μερικές εβδομάδες από σήμερα, ο υπουργός Οικονομικών, Χρήστος Σταϊκούρας, θα ανέβει στο βήμα της Βουλής και θα κοιτάξει τα κατάμεστα έδρανα της Ολομέλειας. Θα απευθυνθεί στα μέλη της εθνικής αντιπροσωπείας και θα δηλώσει περήφανος για τον Κρατικό Προϋπολογισμό του 2020, ζητώντας από όλους τους βουλευτές να τον υπερψηφίσουν στην ονομαστική ψηφοφορία που θα ακολουθήσει. Θα κάνει δηλαδή, ό,τι ακριβώς έπραξε πριν από έναν χρόνο ο προκάτοχός του, Ευκλείδης Τσακαλώτος για τον προϋπολογισμό του 2019.\nΟι προϋπολογισμοί ψηφίζονται πάντα και δεν εφαρμόζονται ποτέ\nΗ έκκληση του Χρήστου Σταϊκούρα θα εισακουστεί από την υφιστάμενη κοινοβουλευτική πλειοψηφία. Όπως εισακούστηκε και η αντίστοιχη έκκληση του Ευκλείδη Τσακαλώτου. Με τη λήξη της εγκριτικής ψηφοφορίας θα ακολουθήσουν χειροκροτήματα και συγχαρητήρια προς τον υπουργό και τον πρωθυπουργό. Χειραψίες και ευχές για «καλές γιορτές» μια και όλα αυτά θα γίνουν λίγο πριν τα Χριστούγεννα.\nΗ πρόβλεψη αυτή την γεγονότων είναι εξαιρετικά ασφαλής. Γιατί ο Κρατικός Προϋπολογισμός ποτέ δεν καταψηφίζεται.\nΗ ψηφοφορία για την έγκρισή του στη Βουλή έχει τον χαρακτήρα της ψήφου εμπιστοσύνης. Πράγμα λογικό, γιατί είναι ο οικονομικός προγραμματισμός του κράτους για την ερχόμενη χρονιά. Αν καταψηφιστεί, η πολιτική της εκάστοτε κυβέρνησης δεν μπορεί να εφαρμοστεί. Αν αρνηθεί λοιπόν ένας κυβερνητικός βουλευτής τον προϋπολογισμό, καταψηφίζει την κυβέρνηση. Για τον λόγο αυτό από το 1974 μέχρι σήμερα, ποτέ κρατικός προϋπολογισμός δεν έχει απορριφθεί από τη Βουλή των Ελλήνων.


147 online · 202.748 μέλη\nΓεια σας παιδια. παιζω πληκτρα αυτοδίδακτος και θέλω να μάθω να κάνω μερικα σόλο. Υπάρχουν κανόνες για να βγεί ένα σωστό σόλο. πρέπει να μάθω κλίμακες κτλπ και αν υπαρχει κανας οδηγος online γι αυτα ευχαριστω....\nΠληκτρας δεν ειμαι αλλα ξερω οτι ο καθε μουσικος για να βελτιωνεται πρεπει να κανεις ΑΣΚΗΣΕΙΣ\n[ Το μήνυμα τροποποιήθηκε από τον/την : cobal στις 18-02-2012 20:46 ]\nεξασκουμαι παίζοντας διάφορα τραγούδια ... για τα σόλο θέλω λιγη βοήθεια όπως είπα παραπάνω\nΣαφώς φίλτατε doug2006 πρέπει να μάθεις κλίμακες και όχι μόνο. Το να παίζεις ένα «ξεκάρφωτο» σόλο (που μπορεί να είναι πολύ καλό) ,δεν λέει απολύτως τίποτε .\nΣτο ε-περιοδικό του ΜΗ υπάρχει μια στήλη «μαθήματα μουσικής» εκεί θα βρείς πολλά χρήσιμα στοιχεία που φαντάζομαι πως θα σε βοηθήσουν πολύ.\nα ωραια σ ευχαριστώ πολύ!!!\n1) Να μην αποκαλείσαι πληκτράς.Είσαι μουσικός που παίζει πιανο η αρμόνιο η συνθεσάιζερ η ακορντεόν.2) Να βρεις έναν καλό δάσκαλο μουσικής κατά προτίμηση του πιάνου και να κάνεις ιδιαίτερα μαθήματα.3)Οσο πιο πολύ μελετάς και όσο πιο πολύ ακούς μουσική θα γίνεσαι και καλύτερος,μόνο το ταλέντο δεν φθάνει χρειάζεται και η μόρφωση μαζί με την μελέτη.\nΚλίμακες, τρόποι, αρπέζ, τονικοποιήσεις σε συνδυασμό με ταχύτητα, παυσεις...δηλαδή φαντασία και ό,τι είπαν τα παραπάνω παιδιά..\nδιαβασα τις κλιμακες απο τα μουσικα μαθήματα. κανενα αλλό εγχειρίδιο μεσώ ιντερνετ υπάρχει που να τα μάθω όλα αυτά?\nΦίλτατε doug2006 με το να διαβάσεις απλώς τις κλίμακες δεν αρκεί . Πρέπει να τις κατανοήσεις . Για να φθάσεις όμως σαυτό το σημείο , πρέπει να μάθεις και άλλα , όπως σου είπαν και οι προλαλήσαντες , τόσο θεωρητικά όσο και πρακτικά πράγματα ( νότες , μέτρα, τόνους-ημιτόνια , χρονικές αξίες, αλλοιώσεις , παύσεις ,δακτυλισμούς και τόσα άλλα) . ΄Oλα αυτά θα τα βρείς στα μαθήματα μουσικής του ΜusicHeaven όπως σου είπα σε προγενέστερο σχόλιό μου. Θέληση , μελέτη και υπομονή χρειάζεται .Δεν είναι και τόσο δύσκολο ,ούτε χρειάζεται ακριβό όργανο για ξεκίνημα . Πιστεύω πως αν τα κατανοήσεις αυτά ,θα έχεις κάνει ένα σημαντικό βήμα, για να γίνεις καλύτερος «πληκτράς» (όπως αποκαλείσαι. ). Οποιαδήποτε δε απορία σου μπορείς να την θέσεις στο φόρουμ και σίγουρα θα πάρεις αρκετές απαντήσεις από πολλούς ,πρόθυμους, ειδικούς (ουκ ολίγους ευτυχώς) ,στο Μ/Η.\nTί άλλο ψάχνεις στο Ιντερνετ που δεν σε κάλυψε το ΜΗ ;\nσε θέμα θεωρίας μ έχει καλύψει πλήρως το M/H σε θέμα εξασκησης δεν με κάλυψε δλδ δεν είδα κάποιες ασκήσεις. Τα τραγούδια που παίζω με τα πλήκτρα τα βρίσκω στο διαδίκτυο μόνο με τις συγχορδίες και ακούγοντας τα βγάζω τις νότες.. Που θέλω να κατλήξω. οτι το δεξι το χέρι παίζει σωστα ενω το αριστερό δεν γνωρίζω αν παίζει με το σωστό τρόπο... Σ αύτο το θέμα θέλω λίγη καθοδήγηση\nΦίλε doug2006 είναι , ίσως , μονότονο να «αραδιάσουμε» εδώ ασκήσεις . Μπορείς να επισκεφθείς ένα μουσικό βιβλιοπωλείο και εκεί σίγουρα θα βρείς εξειδικευμένα βιλία με ασκήσεις .Εγω συγκεκριμένα είχα εξασκηθεί με το «Χρυσό βιβλίο του αρμονίου». Δεν ξέρω σήμερα αν υπάρχει καθόσον έχουν περάσει πολλά χρόνια από τότε, αλλά σίγουρα θα υπάρχει κάτι αντίστοιχο.\nΒέβαια το καλύτερο θα ήταν ( αν είναι εφικτό) να παρακολουθούσες μαθήματα σε κάποιο ωδείο ή δάσκαλο ,ώστε να είχες και τη σωστή καθοδήγηση .\nΤώρα για το αν παίζεις σωστά με το αριστερό ή όχι δεν μπορούμε να σου πούμε απ’ εδώ ,καθόσον δεν ξέρουμε τι παίζεις .\nΕχε τα αυτια σου ανοιχτα στις μουσικες που θεωρουνται ''καλες'',στις μουσικες που σε επηρεαζουν και σου γεννανε δικα σου ''μουσικα μονοπατια και περασματα'' και κανε ασκησεις μικρες εως οτου θα καταφερεις μεσα απο αυτες να χτισεις ολοκληρες διαδρομες στα αυτια μας μια μερα στο μελλον ..τα σολα ειναι μονο ενα μερος αυτου που επιθυμεις... Χρειαζεται να γνωρισεις την αρμονια και ισως την συνθεση(αναλογα τι θες μουσικα να γινεις) .Να κατεχεις ολον τον κοσμο των χρωματων πισω απο ενα σολο. Ενοω στην καθομιλουμενη απο το μπασσο, την συνοδεια(συνχορδιες) τον ρυθμο. μετα μαγειρεψε οτι θες\np.s. ΔΕΝ ΧΡΕΙΑΖΕΤΑΙ ΝΑ ΓΙΝΕΙς ΠΟΛΥΒΟΛΟ ...ΚΟΥΡΑΖΕΙ Τ ΑΥΤΙΑ !\nΚΑΛΟ ΨΑΞΙΜΟ !!!\nΑν το είδος σου είναι τα λαικα καλό θα ήταν να μάθεις και δρόμους!(πχ.ουσάκ,χιτζάζ κλπ.).Επίσης για να κάνεις ένα καλο σόλο ή αλλιώς ταξίμι χρειάζεται φαντασία και πείρα


Ένας γιγαντιαίος πλάτανος από την Κρήτη: ο πλάτανος του Βλάτου Χανίων | γφ βοτανική\nΟ «Πλάτανος του Βλάτου» βρίσκεται στην περιοχή Μιχελιανά στον οικισμό Βλάτος Κίσσαμου Χανίων. Η στηθιαία περίμετρος και η στηθιαία διάμετρός του δεν μπορεί να μετρηθεί, καθώς αποτελείται από τέσσερις κύριους κορμούς. Όμως η μέγιστη διάμετρος βάσης (στο πρέμνο όπου ενώνονται οι τέσσερεις κύριοι κορμοί) ξεπερνάει τα 11 μέτρα και η περίμετρος είναι 26,4 μέτρα. Πιθανότατα ο κύριος κορμός του δέντρου να ήταν αυτό που σήμερα φαίνεται ως πρέμνο (σαν βάση του δέντρου) και οι τέσσερεις κύριοι κορμοί να αποτελούν πλάγια κλαδιά που αναπτύχθηκαν ανεξάρτητα. Η ηλικία του δέντρου υπολογίζεται στα 1400-1500 έτη.\nΗ ιστορική σημασία του\nΟ πλάτανος (Platanus orientalis) έχει και ιδιαίτερη ιστορική σημασία, καθώς κατά την Τουρκοκρατία και τη Γερμανική κατοχή μέσα στις εσωτερικές του κοιλότητες κρύβονταν άνθρωποι και έκρυβαν και πυρομαχικά.\nΛόγο μεγέθους και ιστορικής αξίας ο πλάτανος ανήκει στα Διατηρητέα Μνημεία της Φύσης (ΦΕΚ 121/Δ/1980).\nΣύγκριση με άλλα πλατάνια στον κόσμο\nΣύμφωνα με ερευνητές ο πλάτανος του Βλάτους είναι ίσως το μεγαλύτερο πλατάνι στη Μεσογειακή Λεκάνη. Σε ότι αφορά την υπόλοιπη περιοχή εξάπλωσής του, φαίνεται ότι ένα πλατάνι με την ονομασία Tnjri στο Ναγκόρνο-Καραμπάχ (Αζερμπαϊτζάν) είναι το μεγαλύτερο δέντρο της χώρας και το μεγαλύτερο πλατάνι στον κόσμο με ηλικία 2000 ετών. Το συγκεκριμένο πλατάνι έχει στηθιαία περίμετρο περίπου 27 μέτρα και έχει μια πολύ μεγάλη κοιλότητα στο εσωτερικό του. Το αμέσως επόμενο μεγαλύτερο, σε διάμετρο, πλατάνι είναι στη Οχρίδα (ΠΓΔΜ) με περίμετρο 18,81 μέτρα και ακολουθούν της Πλατανιώτισας, του Κράσι, του Plovdir στη Βουλγαρία και άλλα. Φαίνεται δηλαδή ότι ο πλάτανος του Βλάτους είναι ένα από τα πλατάνια με τη μεγαλύτερη περίμετρο στον κόσμο.\nhttp://www.monumentaltrees.com/ [Πρόσβαση 15/7/2015]\nhttps://en.wikipedia.org [Πρόσβαση 15/7/2015]


Μεθεόρτια με την πρώτη ροκ Ελληνίδα που μεταμφιέστηκε καλόγρια - TRIKALANEWS\nΑρχική » Blog » Μεθεόρτια με την πρώτη ροκ Ελληνίδα που μεταμφιέστηκε καλόγρια\nΜεθεόρτια με την πρώτη ροκ Ελληνίδα που μεταμφιέστηκε καλόγρια\nΤην έλεγαν Σοφία Μπέμπου. Αργότερα έγινε Βέμπο. Υπήρξε η πρώτη ροκ Ελληνίδα. Η καριέρα της ξεκίνησε την περίοδο του Μεσοπολέμου και συνεχίστηκε την δεκαετία του 1950. Κατά την διάρκεια του Ελληνοϊταλικού πολέμου το 1940, έγινε η «Τραγουδίστρια της Νίκης», εμψυχώνοντας τους Έλληνες στρατιώτες στο μέτωπο, δίνοντας ταυτόχρονα δύναμη και πίστη στους ηλικιωμένους, τα γυναικόπαιδα και όσους είχαν μείνει πίσω.\nΌταν τα ναζιστικά στρατεύματα μπήκαν στην Αθήνα, φυγαδεύτηκε στη Μέση Ανατολή μεταμφιεσμένη σε καλόγρια, όπου συνέχισε να τραγουδά στα εκεί ελληνικά και συμμαχικά στρατεύματα.\n«Τα πολεμικά μου τραγούδια δεν είναι κοινά, καθημερινά τραγούδια. Είναι κραυγές λευτεριάς, σπίθες υπερηφάνειας. Δεν τραγουδάω εγώ σ’ αυτά, τραγουδάει η ψυχή της Πατρίδας, η ψυχή της ράτσας, η ψυχή του αδούλωτου λαού μας. […] Με τα τραγούδια μου αυτά, θαρρώ πως αφήνω στις καινούργιες γενιές μια κληρονομιά Ελληνικού θάρρους, Ελληνικής λεβεντιάς και Ελληνικής αποκοτιάς. Σ’ εκείνο τον πόλεμο όλοι έδωσαν τη ζωή τους. Τα πόδια τους, τα μάτια τους, τα χέρια τους, την υγειά τους. Εγώ τι έδωσα; Τη φωνή μου. Δεν μου χρωστάει λοιπόν τίποτα ούτε το ελαφρό τραγούδι, ούτε η Ελλάδα. Εγώ τους χρωστάω τα πάντα, γιατί αυτά με κάνανε Βέμπο» είχε δηλώσει σε συνέντευξή της στον Φρέντυ Γερμανό.\nΚαι τα χρόνια κύλησαν σαν νεράκι. Και η Ελλάδα απελευθερώθηκε από τους κατακτητές της. Και εκείνη συνέχισε να κάνει αυτό που πάντα ήθελε. Αυτό που πάντα ήξερε να κάνει πολύ καλά. Να τραγουδά και να παίζει θέατρο. Απέκτησε και δική της θεατρική στέγη.\nΚαι όταν η ανάγκη πρόβαλε ξανά και η Ελλάδα την χρειάστηκε για ακόμη μια φορά, εκείνη, αν και δεν ήταν πια νέα, μπήκε μπροστά. Ξανά στην πρώτη γραμμή, παρόλα τα χρόνια της.\nΤην νύχτα του "Πολυτεχνείου", δεν δίστασε να ανοίξει την πόρτα του σπιτιού της όταν την χτύπησαν κυνηγημένοι μαχόμενοι κατά της Χούντας ιδεολόγοι φοιτητές. Τους έβαλε μέσα και τους έκρυψε. Τους προστάτεψε.\nΔεν θέλησε ποτέ να εξαργυρώσει όσα έδωσε στην Ελλάδα.\nΉταν μια γοητευτική, υπερήφανη, ιδεολόγα Ελληνίδα, που έβαλε από το δικό της πόστο, το δικό της λιθαράκι στην Ελευθερία της πατρίδα της.\nΉταν η δυναμική όσο και ευαίσθητη, Σοφία Βέμπο\nΕκτέλεση Βέλγου Εμπόρου έξω από το σπίτι του στη Βούλα\nΜαφιόζικη δολοφονία σημειώθηκε το βράδυ της Παρασκευής, περίπου στις 21:20, στην περιοχή της Βούλας.


Ακονιστήρι επιτραπέζιο με λαβή masterclass - Kouzinika\nHome > Εργαλεία>Ακονιστήρια>Ακονιστήρι επιτραπέζιο με λαβή masterclass\nΤο τέλειο εργαλείο για να διατηρήσετε κοφτερά τα μαχαίρια σας !!!\nΜε διπλή υποδοχή:\nΜεταλλικοί ράβδοι για να ακονίζουν τη λάμα σε περίπτωση στομωμένου μαχαιριού.\nΚεραμεικές ράβδοι για το καθημερινό ακόνισμα της λάμας και σαν τελείωμα μετά το 1ο στάδιο.\nΟι μαλακές ράβδοι μπορούν επίσης να χρησιμοποιηθούν για τις κυματιστές και πριονωτές άκρες όπως για τα μαχαίρια ψωμιού και ντομάτας.\nΠάντα στηρίζετε το ακονιστήρι σας σε μια επίπεδη, στιβαρή επιφάνεια και χρησιμοποιείτε τη λαβή για τη σταθερότητα και τον έλεγχο κατά τη διάρκεια του ακονίσματος\nΠάντα καθαρίζετε το ακονιστήρι σας και το στεγνώνετε πριν το αποθηκεύσετε. Καθαρίστε με ένα υγρό ύφασμα. Μην ξεπλύνετε με νερό.\nπέτρα ακονίσματος kitchencraft


Διαψεύδει ο Τραμπ ότι έπαθε εγκεφαλικό\nΚοροναϊός - Ιταλία: 978 νέα κρούσματα κορονοϊού και οκτώ νεκροί σε 24 ώρες\nΤην οργή του εξέφρασε την Τρίτη ο Ντόναλντ Τραμπ για υπόνοιες των Δημοκρατικών πως πέρασε μια σειρά από «μίνι εγκεφαλικά» κατά την περσινή χρονιά.\nΟ Τραμπ απειλεί διαδηλωτές: «Αναρχικοί, ταραξίες, πλιατσικολόγοι ή ρεμάλια θα αντιμετωπιστούν διαφορετικά»\n«Δεν τελειώνει ποτέ! Τώρα προσπαθούν να πουν πως ο αγαπημένος σας πρόεδρος, εγώ, πήγε στο ιατρικό κέντρο Walter Reed, υποφέροντας από μια σειρά μίνι εγκεφαλικών. Ποτέ δεν συνέβη αυτό στον συγκεκριμένο υποψήφιο, είναι FAKE NEWS. Ίσως να αναφερόνται σε άλλον υποψήφιο από άλλη παράταξη» έγραψε στο Twitter ο Τραμπ.\nΜε αυτό, επιχείρησε να «απαντήσει» στην παρουσίαση ενός βιβλίου που έκαναν οι New York Times και το οποίο αναφερόταν σε μυστηριώδη επίσκεψη του προέδρου των ΗΠΑ στο ιατρικό κέντρο του Μέριλαντ τον περσινό Νοέμβριο. Το βιβλίο του Μάικλ Σμιντ με τίτλο «Donald Trump v the United States», αναφέρει πως ο Μάικλ Πενς είχε τεθεί σε φάση αναμονής για να αναλάβει χρέη προέδρου, αν αυτό χρειαζόταν. Μάλιστα, πρόσθεσε πως ο Πενς θα είχε πιάσει δουλειά σαν πρόεδρος, αν ο Τραμπ είχε μπει σε γενική αναισθησία προκειμένου να χειρουργηθεί, χωρίς πάντως να αναφέρει τον λόγο για τον οποίο επισκέφτηκε, αρχικά, την κλινική.\nΑπό το δημοσίευμα αυτό «πιάστηκε» ο Τζο Λόκχαρτ, πρώην Γραμματέας Τύπου του Λευκού Οίκου και μέλος των Δημοκρατικών, την εποχή διακυβέρνησης Κλίντον, ο οποίος αναρωτήθηκε στο Twitter: «Πέρασε ο Τραμπ από εγκεφαλικό και το κρύβει από τον αμερικανικό λαό;».


Υπό δοκιμή θεραπευτικό εμβόλιο για τον ιό HPV - CNN.gr\nEUROKINISSI/ΚΑΛΛΙΑΡΑΣ ΘΑΝΑΣΗΣ/Φωτογραφία αρχείου\nΘεραπευτικό εμβόλιο για τον ιό των ανθρωπίνων θηλωμάτων (HPV) και τις βλάβες που προκαλεί, δοκιμάζεται σε περισσότερα από 100 κέντρα σε όλο τον κόσμο, όπως δήλωσε στο Πρακτορείο Fm ο μαιευτήρας-γυναικολόγος διδάκτωρ του Πανεπιστημίου Ιωαννίνων Ευριπίδης Μπιλιράκης.\n«Το εμβόλιο, έχει παρασκευάσει μία εταιρεία βιοτεχνολογίας από το Νιού Τζέρσεϊ και αυτή τη στιγμή ο Οργανισμός Τροφίμων και φαρμάκων των Ηνωμένων Πολιτειών, έχει δώσει έγκριση να προχωρήσει κλινική δοκιμή σε φάση 3», αναφέρει ο κ. Μπιλιράκης κι εξηγεί:\n«Το εμβόλιο είναι ανοσοθεραπευτικό. Διεγείρει δηλαδή το ανοσοποιητικό σύστημα να επιτεθεί εναντίον των κυττάρων, που έχουν υποστεί ενεργό λοίμωξη, και αυτή μπορεί να οδηγήσει σε καρκινογένεση. Η μορφή αυτής της θεραπείας έχει τη δυνατότητα να εξαφανίσει τον ιό, ή να υποστρέψει μία ελαφριά ή ακόμη και μία βαριά δυσπλασία, πριν μετατραπεί σε διηθητικό καρκίνο, στον τράχηλο της μήτρας ή στο αιδοίο. Στο πρόσφατο συνέδριο Eurogin στο Άμστερνταμ που ειδικεύεται στην HPV λοίμωξη, ανακοινώθηκε ότι ένα 50-60% των γυναικών φαίνεται ότι θα ωφεληθούν μακροπρόθεσμα από το θεραπευτικό αυτό εμβόλιο. Βάσει των μέχρι στιγμής δεδομένων από τη φάση δύο, γνωρίζουμε ότι σε ποσοστό 49% των ασθενών υποστρέφει η βλάβη, ενώ σε ποσοστό 40% εξαλείφεται ο ιός».\nΣύμφωνα με το ΑΠΕ-ΜΠΕ, όπως αναφέρει ο κ. Μπιλιράκης «το προφυλακτικό προστατεύει σε ένα ποσοστό περίπου 70%, οπότε δεν πρέπει να στηριζόμαστε μόνο σε αυτό, αλλά πρέπει να έχουμε σαν όπλο στα χέρια μας την ετήσια γυναικολογική εξέταση».\n* Ο Ευριπίδης Μπιλιράκης είναι αντιπρόεδρος στον ΙΣΑ και γγ της Ελληνικής Εταιρείας Κολποσκόπησης και Παθολογίας Τραχήλου.\nΕΛΛΑΔΑ\t· ΔΟΚΙΜΗ\t· ΕΜΒΟΛΙΟ\t· ΘΕΡΑΠΕΥΤΙΚΟ ΕΜΒΟΛΙΟ\t· ΙΟΣ\t· HPV\t· ΔΙΔΑΚΤΩΡ ΠΑΝΕΠΙΣΤΗΜΙΟΥ\t· ΕΥΡΙΠΙΔΗΣ ΜΠΙΛΑΡΑΚΗΣ


Εμβόλια και εγκυμοσύνη - Μαιευτική Γυναικολογική Κλινική\nΑπό το 1976, όταν έγινε η πρώτη επιτυχής προσπάθεια από τον Jenner, εμβολιασμού έναντι της ευλογιάς, έχει γίνει απόλυτα κατανοητό ότι για να εξαλειφθεί ή να μειωθεί μια λοιμώδης νόσος, ο μοναδικός δρόμος είναι ο εμβολιασμός.\nΣτις ΗΠΑ έχει καταγραφεί ότι ο μέσος όρος ζωής των κατοίκων της από το 1900 αυξήθηκε κατά 30 έτη και η αύξηση των 25 ετών αποδίδεται στις προόδους της δημόσιας υγείας και κυρίως στους εμβολιασμούς.\nΗ γυναίκα όταν ευρίσκεται στην εγκυμοσύνη, ένα τόσο σημαντικό γεγονός στη ζωή της, έχει ανάγκη ιδιαίτερης φροντίδας και προστασίας.\nΒασική φροντίδα είναι ο εμβολιασμός της εγκύου αλλά συγχρόνως και των ατόμων που την περιβάλλουν (σύζυγος, γονείς, παιδιά, γυναίκα που ενδεχόμενα την φροντίζει) ώστε να δημιουργηθεί μια ασπίδα προστασίας.\nΜέχρι πρότινος θεωρείτο ότι η εγκυμοσύνη προκαλεί ανοσοκαταστολή. Σύγχρονες όμως απόψεις θεωρούν ότι υπάρχει τροποποιημένη ανοσολογική κατάσταση, με κύριο ρόλο να διαδραματίζουν οι μεταβολές των ορμονών.\nΗ δίοδος των αντισωμάτων που δημιουργούνται, διέρχονται από τον πλακούντα, ανάλογα με το είδος, κατά κύριο λόγο διέρχονται τα IgG και ιδιαίτερα τα IgG1. Στο τέλος της κύησης η συγκέντρωση των αντισωμάτων του νεογνού ισοδυναμεί με αυτή της μητέρας.\nΙδανικά οι εμβολιασμοί πρέπει να έχουν προηγηθεί της σύλληψης και της εγκυμοσύνης και να έχει ακολουθηθεί το Εθνικό Πρόγραμμα Εμβολιασμού Ενηλίκων.\nΤα εμβόλια πρέπει να χορηγούνται για την προστασία της μητέρας-εγκύου, του εμβρύου και στη συνέχεια νεογνού και του βρέφους.\nΗ ανοσολογική απάντηση της εγκύου στα εμβόλια θεωρείται ότι είναι ταυτόσημη με αυτήν της μη εγκύου. Η συγκέντρωση των αντισωμάτων αυξάνει με τη πρόοδο της κυήσεως και κατά το τέλος της η συγκέντρωση των αντισωμάτων στο νεογνό ισοδυναμεί με αυτήν της μητέρας.\nΤα αδρανοποιημένα εμβόλια (γρίπης, τετάνου, διφθερίτιδος, κοκκύτου) θεωρούνται ασφαλή χορηγούμενα και στο πρώτο τρίμηνο της εγκυμοσύνης.\nΤα ζώντα εμβόλια μπορεί να προσβάλλουν το έμβρυο και να προκαλέσουν υποκλινική λοίμωξη και αντενδείκνυται η χορήγησή τους.\nΛόγω του επικείμενου χειμώνα, προηγείται ο εμβολιασμός για τη γρίπη.\nΗ γρίπη είναι μια ιδιαίτερα μολυσματική ιική νόσος και προκαλεί σημαντική νοσηρότητα, θνητότητα και υψηλό κόστος. Έχει υπολογισθεί στην Ευρωπαϊκή Ένωση να προσβάλει 4-50 εκατομμύρια άτομα κατ’ έτος που αντιστοιχούν σε 0,2-1,2 εκατομμύρια νοσηλείες ανά έτος με θανατηφόρο κατάληξη σε 15.000-70.000 ετησίως. Το οικονομικό φορτίο από τη γρίπη υπολογίζεται σε 6-14 εκατομμύριά ευρώ. Αξίζει να τονισθεί συγκριτικά με τους θανάτους στην Ευρωπαϊκή Ένωση είχαν καταγραφεί το 2015 26.100 θάνατοι από τροχαία ατυχήματα.\nΣτις πανδημίες της γρίπης έχουν καταγραφεί αυξημένοι θάνατοι σε εγκύους. Στην επιδημία της Ισπανικής γρίπης το 1918 η θνητότητα στις εγκύους ανήλθε στο 27% και όταν συνυπήρχε πνευμονία έφθανε στο 50%.\nΣτην πανδημία το υ 1957 από τις γυναίκες αναπαραγωγικής ηλικίας που έχασαν της ζωή τους το 50% ήταν έγκυες.\nΣτην πανδημική γρίπη του 2009 είχε υπολογισθεί ότι οι έγκυες είχαν τετραπλάσιο κίνδυνο νοσηλείας ή θανάτου με διπλάσια επίπτωση πνευμονιών και αύξηση των προώρων τοκετών.\nΌσον αφορά το έμβρυο, η πιθανότητα κάθετης μετάδοσης είναι πολύ μικρή ενώ έχουν καταγραφεί χαμηλό βάρος γέννησης, αύξηση των αποβολών, προωρότητα και συγγενείς ανωμαλίες που αποδίδονται όμως στην υπερπυρεξία.\nΌσον αφορά το βρέφη κάτω των έξι μηνών έχει καταγραφεί αυξημένη νοσηρότητα και θνητότητα.\nΗ Ευρωπαϊκή Ένωση έχει βάλει ως προτεραιότητα τον εμβολιασμό των εγκύων με ένδειξη εμβολιασμού σε όλα τρίμηνα της εγκυμοσύνης, συμπεριλαμβανομένων των λεχωίδων και θηλαζουσών. Οι ίδιες οδηγίες παρέχονται από το Εθνικό Πρόγραμμα Εμβολιασμών Ενηλίκων από το Υπουργείο Υγείας.\nΣε πολλαπλές μελέτες δεν έχουν διαπιστωθεί ανεπιθύμητες ενέργειες τόσο στις εγκύους όσο και στα βρέφη.\nΔεν έχουν διαπιστωθεί συγγενείς ανωμαλίες ούτε αύξηση των αποβολών ή εμβρυικών θανάτων.\nΙδιαίτερα στα βρέφη <6 μηνών που οι μητέρες είχαν εμβολιασθεί παρατηρήθηκε μείωση των κρουσμάτων κατά 63%, μείωση κατά 29% της εμπύρετης λοίμωξης του αναπνευστικού και μείωση κατά 81% των νοσηλειών για γρίπη τους πρώτους μήνες.\nΟ κοκκύτης είναι η λιγότερη ελεγχόμενη νόσος που προλαμβάνεται με τα εμβόλια.\nΣε όλη την Ευρώπη έχουν καταγραφεί κρούσματα κοκκύτη ιδιαίτερα στις χώρες της Κεντρικής Ευρώπης ακόμα και στον ενήλικο πληθυσμό,. Τα αίτια αύξησης των κρουσμάτων είναι η μικρότερη ανοσογονικότητα του ακυτταρικού εμβολίου, η μικρότερη διάρκεια ανοσίας, η γενετική πίεση του εμβολίου στο μικρόβιο. Είναι σημαντικό ότι πηγή της λοίμωξης καταγράφονται άλλα μέλη της οικογένειας.\nΣυστήνεται ο εμβολιασμός της εγκύου με μια δόση εμβολίου Tdap μεταξύ 27-36 εβδομάδα κύησης καθώς και οι ανεμβολίαστες λεχωίδες ανεξάρτητα από το διάστημα που μεσολάβησε από προηγούμενο εμβολιασμό. Συγχρόνως συστήνεται και ο εμβολιασμός των ατόμων του περιβάλλοντος.\nΤο εμβόλιο θεωρείται ασφαλές, χωρίς ανεπιθύμητες ενέργειες τόσο για το κύημα όσο και το νεογνό. Στο 2/3 των γυναικών παρατηρούνται ήπιες τοπικές αντιδράσεις. Θεωρείται ότι είναι αποτελεσματικό στο 90-93% των περιπτώσεων και η αποτελεσματικότητα στην θνητότητα των βρεφών είναι >95%.\nΤα εμβόλια για την ηπατίτιδα Α, την ηπατίτιδα Β, τον πνευμονιόκοκκο και τον μηνιγγιτιδόκοκκο είναι αδρανοποιημένα και θεωρητικά ακίνδυνα. Δεν έχουν γίνει όμως μελέτες σε εγκύους και συστήνονται μόνο σε γυναίκες αυξημένου κινδύνου.\nΤο εμβόλια για τον HPV δεν συστήνεται. Εάν έχει πραγματοποιηθεί εμβολιασμός κατά την εγκυμοσύνη δεν συστήνεται διακοπή.\nΤο MMR συστήνεται πριν την εγκυμοσύνη και αποφυγή εγκυμοσύνης για 1 μήνα μετά τον εμβολιασμό. Ο εμβολιασμός συστήνεται αμέσως μετά την ολοκλήρωση της εγκυμοσύνης. Δεν συστήνεται test κύησης πριν τον εμβολιασμό και τυχαίος εμβολιασμός σε περίπτωση εγκυμοσύνης δεν αποτελεί ένδειξη διακοπής της κύησης.\nΤο εμβόλιο της ανεμευλογιάς δεν συστήνεται στην εγκυμοσύνη. Εάν πραγματοποιηθεί εμβολιασμός συστήνεται αποφυγή συλλήψεως για ένα μήνα και σε περίπτωση εγκυμοσύνης δεν συστήνεται διακοπή της. Εάν στην οικογένεια εγκύου απαιτείται εμβολιασμός τέκνου θεωρείται ότι το όφελος του εμβολιασμού είναι υπέρτερο της επικινδυνότητας μετάδοσης νόσου από το ανεμβολίαστο τέκνο και υποψήφιο για νόσηση.\nΟμοίως τα εμβόλια του BCG και του έρπητα ζωστήρα δεν συστήνονται στην εγκυμοσύνη.\nΚαθήκον όλων μας είναι να διαφυλάξουμε την ασφάλεια της εγκυμοσύνης. Στο πλαίσιο αυτής της διαφύλαξης είναι απαραίτητος ο εμβολιασμός και όλων των εμπλεκόμενων, ιατρονοσηλευτων και μαιών.\nΑνάπλαση κόλπου με laser\nΣύγχρονες τεχνικές στην εξωσωματική γονιμοποίηση


Ουκρανικό-Τουρκία: Μόνη στη Μαύρη Θάλασσα η Ρωσία - Το κλείσιμο των Στενών του Βοσπόρου | ΣΚΑΪ\n«Αποφασίσαμε να χρησιμοποιήσουμε την εξουσία που δίνει στη χώρα μας η συνθήκη του Μοντρε σχετικά με την κυκλοφορία στα στενά, με τρόπο που θα αποτρέψει την κλιμάκωση της κρίσης. Όπως λέγαμε πάντα, είμαστε υπέρ του σεβασμού της κυριαρχίας, της πολιτικής ενότητας και της εδαφικής ακεραιότητας της Ουκρανίας. Θεωρούμε απαράδεκτη την επίθεση της Ρωσίας στο ουκρανικό έδαφος και εκτιμούμε τον αγώνα της ουκρανικής κυβέρνησης και του λαού», τόνισε ο χθες ο Τούρκος πρόεδρος.\n«Φυσικά αυτό που είναι σημαντικό για εμάς σε αυτή τη διαδικασία, είναι η δική μας στάση. Η Τουρκία έχει εκπληρώσει κατά γράμμα τις υποχρεώσεις της εντός των θεσμών και των συμμαχιών στις οποίες συμμετέχει, ιδίως των Ηνωμένων Εθνών, του ΝΑΤΟ και της ΕΕ και θα το κάνει και στο μέλλον. Βεβαίως δεν θα υπονομεύσουμε τα εθνικά μας συμφέροντα. Δεν θα παραμελήσο9υμε όμως τις περιφερειακές και παγκόσμιες ισορροπίες. Γι αυτό λέμε ότι δεν θα εγκαταλείψουμε ούτε την Ουκρανία, ούτε τη Ρωσία», σημείωσε.\nTAGS: Στενά Βοσπόρου Μαύρη Θάλασσα Ερντογάν Ρωσία ουκρανικό πολεμικά πλοία\nΗ Τουρκία «έκλεισε» τα Στενά του Βοσπόρου για τα ρωσικά πλοία\nΊσες αποστάσεις της Τουρκίας μεταξύ Ρωσίας - Ουκρανίας - Δεν κλείνει τα στενά η Άγκυρα


Περιμένοντας τον πρόεδρο Ντόναλντ Τραμπ - Αλέξανδρος Μαλλιάς\nΠεριμένοντας τον πρόεδρο Ντόναλντ Τραμπ\nΔημοσιεύθηκε στην εφημερίδα Η Καθημερινή, 07/03/2017\nΟρθότερος θα ήταν ο τίτλος «περιμένοντας στο… ακουστικό τον πρόεδρο Τραμπ».\nΓνωρίζω από πρώτο χέρι ότι είναι μία από τις πιο δύσκολες και επίπονες προσπάθειες να πείσεις την άλλη πλευρά του Ατλαντικού ότι πρέπει να πάρουμε σειρά προτεραιότητας. Ας ομολογήσουμε την αλήθεια.\nΗ ανακοίνωση για το τηλεφώνημα με τον Αμερικανό πρόεδρο έχει την ίδια ή ακόμη μεγαλύτερη σημασία από το περιεχόμενό της. Ιδίως στη δική μας περιοχή. Άλλωστε, οι παροικούντες την Ιερουσαλήμ γνωρίζουν ότι η πρώτη αποτίμηση των συνομιλιών αυτών από τους διαδοχικούς φιλοξενούμενους του Μεγάρου Μαξίμου είναι ταυτόσημου περιεχομένου. Δηλώνουν ικανοποίηση, ίσως και μεγάλη, με την επισήμανση των διαχρονικών «κύκλων» ότι ο πρόεδρος έδειξε να αντιλαμβάνεται την ορθότητα και το βάσιμο των θέσεών μας κυρίως στα εθνικά θέματα. Η επιγραμματική τους απαρίθμηση μόνο χρειάζεται μισή ώρα. Αν παραλείψεις κάποιο, αντί επαίνων θα υποστείς μόνο την κριτική γι’ αυτό που δεν πρόλαβες να θίξεις. Οι πλέον έμπειροι θα συμβουλεύουν να μην σπεύσουμε σε διαρροές και ανακοινώσεις πριν ο Λευκός Οίκος δημοσιοποιήσει την επίσημη ανακοίνωση γνωστή και ως «readout».\nΈχει συμβεί στο παρελθόν. Η σπουδή να προλάβουν τα δελτία των οκτώ για την αναμενόμενη επικοινωνιακή προβολή χρειάσθηκε διορθωτικές διευκρινίσεις αργότερα. Όταν οι άριστα πληροφορημένοι ανταποκριτές μας στην Ουάσιγκτον μετέδωσαν τη διαφοροποιημένη ανάγνωση, ακρόαση μάλλον, της άλλης πλευράς. Ο πρόεδρος Τραμπ σίγουρα δεν είναι συνηθισμένος συνομιλητής. Δεν προέρχεται από την κομματική δεξαμενή προσωπικοτήτων. H γραφειοκρατία έχει σήμερα σοβαρό πρόβλημα να βρει δίαυλο επικοινωνίας με τους δικούς του ανθρώπους στον Λευκό Οίκο. Το ίδιο συμβαίνει και με τους πρέσβεις των ΗΠΑ. Η γνωστή ανακύκλωση πρώην κυβερνητικών στελεχών από τις γνωστές δεξαμενές σκέψης και πολιτικής της Ουάσιγκτον δεν έχει συμβεί τη φορά αυτή. Αποτελεί την εξαίρεση και όχι τον κανόνα. Το χειρότερο που μπορεί να συμβεί είναι εκεί κάπου στην αρχή της επικοινωνίας ο πρόεδρος να κοιτάξει το ρολόι του. Ή να ρωτήσει τους γύρω του «τι είναι αυτό που μου λέει;». Όπως συνέβη κατά την επικοινωνία με τον Βλαντιμίρ Πούτιν για σοβαρό μάλιστα θέμα (Συμφωνία SALT). Πρέπει να του κεντρίσουμε και να κρατήσουμε το ενδιαφέρον. Δεν υπάρχουν μαγικές συνταγές. Οι υπαρκτές φοβούμαι ότι είναι ελάχιστα δημοφιλείς στην Ελλάδα. Παλιότερα, κατεξοχήν όμως τώρα.\n• Η Ελλάδα, παρά την οδυνηρή κρίση στη διάρκεια της οποίας έχει χάσει πάνω από το 25% του εθνικού εισοδήματος, είναι μεταξύ των τεσσάρων κρατών του ΝΑΤΟ που διατηρούν τις αμυντικές τους δαπάνες άνω του 2% του ΑΕΠ. Ενώ μιλάμε για «ελληνικό ζήτημα» στο ΔΝΤ και στην Ε.Ε., πρέπει να μιλάμε για το «ελληνικό πρότυπο» στο ΝΑΤΟ.\n• Οι ναυτικές διευκολύνσεις στη Σούδα διαχρονικά προσθέτουν αναντικατάστατη αξία στις διμερείς μας σχέσεις. Κατά την Ουάσιγκτον, η Σούδα συνιστά «συντελεστή-κλειδί για την διευκόλυνση των αμερικανικών συμφερόντων στην περιοχή». Ηδη από τις πρώτες μέρες η κυβέρνηση Τραμπ έχει σαφή αντίληψη της καίριας σημασίας της.\n• Η ελληνικών συμφερόντων εμπορική ναυτιλία παραμένει στην κορυφή. Είναι ο μεγαλύτερος πλωτός αγωγός αργού πετρελαίου και φυσικού αερίου. Μεταφέρει ένα σταθερά μεγάλο ποσοστό του διά θαλάσσης παγκοσμίου εμπορίου προϊόντων και αγαθών, του αμερικανικού και κινεζικού συμπεριλαμβανομένων.\n• Οι κοινές αξίες. Σωστά τις επικαλούμεθα, όχι σπάνια, όμως,διαφορετικά τις ερμηνεύουμε. Ας μείνουμε στο γεγονός. Παρά την πρωτοφανή βαθιά κρίση, η Ελλάδα παραμένει δημοκρατική χώρα, σύμμαχος σταθερός και προβλέψιμος. Αλλο προβλέψιμος και άλλο δεδομένος. Οι Ελληνες έχουν δείξει αναπάντεχη αντοχή και στωικότητα. Στη σύγχρονη ευρωπαϊκή Ιστορία, χώρες με ανάλογη οικονομική καταστροφή έγιναν αιτίες πολέμων και δεινών. Ο κύκλος αυτός πρέπει να έχει τέλος. Αυτό θα είναι προς όφελος της Ελλάδος, του ΝΑΤΟ και της Ευρώπης. Στην πιο ευμετάβλητη και απρόβλεπτη περιοχή της Ευρασίας, η επιστροφή της Ελλάδος, της χώρας- προγεφυρώματος των αξιών του δυτικού πολιτισμού, στην κανονικότητα είναι και προς το εθνικό συμφέρον των ΗΠΑ\nΣυζήτηση στον τηλεοπτικό σταθμό ΕΝΑ CHANNEL\nΣυζήτηση στο ραδιοφωνικό σταθμό ΣΚΑΪ 100,3\nΠοτέ η απόσταση θεσμών-πολιτών δεν ήταν τόσο μεγάλη\nΑπό την απόγνωση στη γνώση\nΣυζήτηση στον τηλεοπτικό σταθμό TRT\nRT @AlexMallias: Γιατί Κυβέρνηση μας συναίνεσε Αρθρο 36 Συνταγματος γειτόνων μας να μην ενσωματώσει έστω ονομασία Συμφωνίας Πρεσπών και…\nΓιατί Κυβέρνηση μας συναίνεσε Αρθρο 36 Συνταγματος γειτόνων μας να μην ενσωματώσει έστω ονομασία Συμφωνίας Πρεσπ… https://t.co/wBLZA0jTMe\n@sakismoumtzis Επίσης, εκείνοι που επίσης προκαλεσαν κοινωνικό και πολιτικό ρήγμα υπογράφοντας την Συμφωνία των Πρε… https://t.co/qjxdIZ21uv\nΑλλαγή συνόρων και ανταλλαγή εδαφών: Σερβία και Κόσοβο\nΣυνέντευξη στον Αθήνα 984, 20/09/2017\nΕυκαιρία πολιτικής στήριξης


Εισαγωγή ή αλλαγή των αριθμών διαφανειών, της ημερομηνίας ή του υποσέλιδου σε διαφάνειες του PowerPoint - PowerPoint\nΕισαγωγή ή αλλαγή των αριθμών διαφανειών, της ημερομηνίας ή του υποσέλιδου σε διαφάνειες του PowerPoint\nΣτο PowerPoint μπορείτε να προσθέσετε ή να καταργήσετε τους αυτόματους αριθμούς διαφανειών, να αποκρύψετε την αρίθμηση στη διαφάνεια τίτλου και να μετακινήσετε τους αριθμούς διαφανειών. Μπορείτε επίσης να προσθέσετε την ημερομηνία και την ώρα στις διαφάνειες.\nΠροσθήκη αριθμών διαφανειών στην παρουσίασή σας\nΣτην καρτέλα Εισαγωγή, επιλέξτε Αριθμός διαφάνειας.\nΣτην καρτέλα Διαφάνεια, επιλέξτε το πλαίσιο Αριθμός διαφάνειας.\nΕάν δεν θέλετε να εμφανίζεται αριθμός στη διαφάνεια τίτλου, επιλέξτε επίσης το πλαίσιο Απόκρυψη από τη διαφάνεια τίτλου.\nΤο θέμα που έχει εφαρμοστεί στην παρουσίασή σας έχει μια τυπική θέση στην οποία εμφανίζονται οι αριθμοί στις διαφάνειές σας, όπως φαίνεται στις δύο εικόνες θεμάτων παρακάτω. Για να αλλάξετε αυτή τη θέση, ανατρέξτε στην ενότητα "Αλλαγή του σημείου εμφάνισης των αριθμών σελίδας στις διαφάνειές σας" παρακάτω.\nΚατάργηση αριθμών διαφανειών από την παρουσίασή σας\nΣτην καρτέλα Διαφάνεια, καταργήστε την επιλογή του πλαισίου Αριθμός διαφάνειας.\nΑπόκρυψη αριθμών διαφανειών στη διαφάνεια τίτλου\nΣτην καρτέλα Διαφάνεια επιλέξτε το πλαίσιο Απόκρυψη από τη διαφάνεια τίτλου.\nΑλλαγή του σημείου εμφάνισης των αριθμών σελίδας στις διαφάνειές σας\nΣτο επάνω μέρος του παραθύρου μικρογραφιών, κάντε κλικ στη μικρογραφία Υπόδειγμα διαφανειών.\nΣτο τμήμα παραθύρου Διαφάνεια, επιλέξτε και κρατήστε πατημένο το σύμβολο κράτησης θέσης του αριθμού σελίδας μέχρι να εμφανιστεί ένα βέλος με τέσσερις κεφαλές και μεταφέρετέ το σε μια νέα θέση.\nΌταν ολοκληρώσετε την εργασία σας, επιλέξτε Κλείσιμο προβολής υποδείγματος.\nΈναρξη αρίθμησης διαφανειών με συγκεκριμένο αριθμό\n(PowerPoint 2013 ή 2016) Στην καρτέλα Σχεδίαση, επιλέξτε Μέγεθος διαφάνειας και, στη συνέχεια, Προσαρμογή μεγέθους διαφανειών.\n(PowerPoint 2010 ή 2007) Στην καρτέλα Σχεδίαση, επιλέξτε Διαμόρφωση σελίδας.\nΣτην περιοχή Αρίθμηση διαφανειών από, κάντε κλικ στο επάνω ή το κάτω βέλος για να μεταβείτε στον αριθμό από τον οποίο θέλετε να ξεκινήσετε:\nΠροσθήκη της ημερομηνίας και της ώρας\nΣτο αριστερό μέρος της οθόνης, στο παράθυρο που περιέχει τις μικρογραφίες διαφανειών, κάντε κλικ στη μικρογραφία της πρώτης διαφάνειας στην παρουσίασή σας.\nΣτην καρτέλα Εισαγωγή, στην ομάδα Κείμενο, επιλέξτε Ημερομηνία & ώρα.\nΑνοίγει το παράθυρο διαλόγου Κεφαλίδα και υποσέλιδο.\nΣτην καρτέλα Διαφάνεια, επιλέξτε το πλαίσιο ελέγχου Ημερομηνία και ώρα και, στη συνέχεια, επιλέξτε το είδος της ημερομηνίας που θέλετε:\nΕάν θέλετε η ημερομηνία και η ώρα να ενημερώνονται ώστε να απεικονίζουν την τρέχουσα ημερομηνία και ώρα κάθε φορά που ανοίγετε ή εκτυπώνετε την παρουσίαση, επιλέξτε Αυτόματη ενημέρωση και, στη συνέχεια, επιλέξτε τη μορφή ημερομηνίας και ώρας που θέλετε.\nΕάν θέλετε να ορίσετε την ημερομηνία και την ώρα σε μια συγκεκριμένη ημερομηνία, επιλέξτε Σταθερή και, στη συνέχεια, στο πλαίσιο Σταθερή, πληκτρολογήστε την ημερομηνία που θέλετε.\nΕάν ορίσετε την ημερομηνία στην παρουσίασή σας ως Σταθερή, μπορείτε να παρακολουθείτε εύκολα την τελευταία φορά που κάνατε αλλαγές σε αυτή.\nΕάν θέλετε να προσθέσετε την ημερομηνία και την ώρα σε όλες τις διαφάνειες στην παρουσίασή σας, επιλέξτε Εφαρμογή σε όλες.\nΠροσθήκη κειμένου στο υποσέλιδο\nΣτην καρτέλα Διαφάνεια, επιλέξτε το πλαίσιο Υποσέλιδο.\nΣτο πλαίσιο κάτω από το στοιχείο Υποσέλιδο, πληκτρολογήστε το κείμενο που θέλετε, όπως "Εταιρικό εμπιστευτικό μήνυμα"\nΓια να αποτρέψετε την εμφάνιση του υποσέλιδου στη διαφάνεια τίτλου, επιλέξτε το πλαίσιο Απόκρυψη από τη διαφάνεια τίτλου.\nΕπιλέξτε Εφαρμογή σε όλα ώστε το υποσέλιδο να εμφανίζεται σε όλες τις διαφάνειες ή επιλέξτε Εφαρμογή για να εμφανίζεται μόνο στην τρέχουσα επιλεγμένη διαφάνεια.\nΆλλα άρθρα σχετικά με την αρίθμηση και τα υποσέλιδα\nΓιατί δεν μπορώ να επιλέξω και να αλλάξω το κείμενο στο φάκελο;


Βασίλης Τσιάνος: «Η κοινωνική αποδοχή της καταστολής δοκιμάζεται στο προσφυγικό» | Εφημερίδα η Εποχή\nΒασίλης Τσιάνος: «Η κοινωνική αποδοχή της καταστολής δοκιμάζεται στο προσφυγικό»\nΗ «Εποχή» συνομιλεί με τον καθηγητή κοινωνικής θεωρίας του Πανεπιστήμιου του Αμβούργου, Βασίλη Τσιάνο, για την αντιμετώπιση του προσφυγικού ζητήματος από την Ευρωπαϊκή Ένωση, τη διαμόρφωση των γεωπολιτικών ρόλων, αλλά και της νέας πολιτικής ασύλου.\nΗ Δανία και η Σουηδία αυξάνουν τους ελέγχους. Κατά πόσο κινδυνεύει η Σένγκεν όπως τη γνωρίζουμε ως τώρα;\nΔεν θεωρώ ότι η συνθήκη της Σένγκεν βρίσκεται πραγματικά σε κίνδυνο. Υπάρχει κινδυνολογία γύρω από τη συνθήκη και την κατάσταση. Η Σένγκεν είναι μια από τις καταστατικές αρχές της Ευρωπαϊκής Ένωσης, είναι σαν να μιλάμε αν η ΕΕ βρίσκεται σε κίνδυνο. Αυτό δεν το πιστεύω, αλλά η Ευρωπαϊκή Ένωση περνά, και μέσω του μεταναστευτικού και του προσφυγικού, μια από τις πιο σημαντικές κρίσεις ταυτότητας από την εποχή της ίδρυσής της. Από την άλλη όμως, τόσο ο χώρος Σένγκεν όσο και το ευρωπαϊκό πρότζεκτ, πάντα οριζόταν από τη δυνατότητά του να διακυβερνά τη δομική κρίση, βάσει της οποίας στήθηκε. Όλες οι πρωτοβουλίες που αφορούν την επαναφορά των συνοριακών ελέγχων από τα κράτη μέλη, κινούνται, ακόμα, μέσα στο νομικό πλαίσιο που προβλέπεται.\nΥπάρχουν κύκλοι που συζητούν τη δημιουργία Σένγκεν δύο ταχυτήτων, άλλη για τα κεντρικά κράτη και άλλη για την ευρωπαϊκή περιφέρεια. Κατά πόσο πιθανό είναι αυτό το ενδεχόμενο και τι θα συνέβαινε αν υλοποιούταν;\nΑυτή η λογική δεν είναι καινούργια. Με ένα υποσυμβόλαιο που υπάρχει στη Σένγκεν, η συμφωνία του Προυμ, υφίσταται εδώ και χρόνια ένα μικρό Σένγκεν, που βασιζόταν στην εντατικοποίηση των διασυνοριακών συνόρων, όχι στη βάση του απόλυτου αριθμού των κρατών μελών, και έβαζε στο παιχνίδι την Ελβετία. Υπάρχουν ήδη μοντέλα, πέρα από σκέψεις από συντηρητικά κέντρα, για Σένγκεν δύο ταχυτήτων. De facto, όμως, έχουμε ένα Σένγκεν δύο ταχυτήτων στην Ευρώπη, με την έννοια ότι υπάρχει ένας αριθμός κρατών μελών, με πρωτεύουσα τη Γερμανία, αλλά και την Ελλάδα, την Ιταλία, την Ολλανδία, την Αυστρία και τη Σουηδία, που προωθούν ουσιαστικά μια επανεξέταση της όλης αρχιτεκτονικής του ευρωπαϊκού συστήματος ασύλου και ένα άλλο κομμάτι κρατών μελών του Σένγκεν που προσπαθούν να υπονομεύσουν την αναγκαία αναθεώρηση της πολιτικής ασύλου. Από την άλλη, Σένγκεν δύο ταχυτήτων μακροπρόθεσμα δεν μπορεί να λειτουργήσει, και είναι ξεκάθαρο σε όλους τους συμμετέχοντες, γιατί η Ευρωπαϊκή Ένωση, η κοινή πολιτική μετανάστευσης και ασύλου και η πολιτική ελεύθερης μετακίνησης, αποτελούν από τα καταστατικά κομμάτια ύπαρξης της ευρωπαϊκής πολιτικής και ταυτότητας.\nΠαράλληλα, η Τουρκία από τις 8 Γενάρη θα δέχεται Σύριους μόνο με βίζα. Πώς θα διαμορφώσει αυτό το μέτρο τις συνθήκες που επικρατούν στο προσφυγικό;\nΗ κατάσταση της Τουρκίας είναι πολύ αμφιλεγόμενη. Υπάρχουν καταγγελίες από την Amnesty International ότι γίνονται παράνομες απόπειρες επαναπροώθησης Σύριων και Ιρακινών στα τουρκικά σύνορα. Η Ευρωπαϊκή Επιτροπή δεν πήρε θέση, επαναπαυόμενη στις δηλώσεις των προξενείων της ότι δεν έχουν εντοπίσει κάτι τέτοιο. Η εισαγωγή ενός καθεστώτος βίζας για τους Σύριους πιστεύω ότι έχει, προς το παρόν, ένα ενδοτουρκικό χαρακτήρα, όσον αφορά την πολιτική του κεφαλαιοποίηση. Έχει σχέση με τη συστημική κρίση του ευρωπαϊκού ασύλου, που δεν είναι απλά μια κρίση ηθικής, πολιτικής και δικαιικής νομιμοποίησης της επαναφοράς συνόρων, αλλά εδώ και ενάμιση χρόνο δεν λειτουργεί όπως προβλεπόταν, γιατί απλά το όλο σύστημα δεν είχε κατασκευαστεί για την αντιμετώπιση μαζικών προσφυγικών ροών, λόγω ενός de facto εκτεταμένου εμφυλίου πολέμου δίπλα στα ευρωπαϊκά σύνορα. Στα πλαίσια αυτής της κρίσης αναδείχθηκε ο κεντρικός γεωπολιτικός ρόλος της Τουρκίας και η αναγκαιότητα της συστημικής ένταξης του τουρκικού καθεστώτος ελέγχου συνόρων και πολιτικών ασύλου στη γενικότερη ευρωπαϊκή αναθεώρηση στο ζήτημα. Αυτό το γνωρίζουν στην Άγκυρα, οπότε προσπαθούν να το κεφαλαιοποιήσουν όχι μόνο σε σχέση με την ΕΕ, αλλά και εσωτουρκικά. Επιχειρεί να αποσοβηθεί η μετακύληση των ευρωπαϊκών μεταναστευτικών βαρών στην επικράτειά της, να αντιμετωπίσει την ανθρωπιστική κρίση των 2,5 εκατομμυρίων προσφύγων που έχει, και να αποφύγει τη μετατροπή της, όχι απλά σε ένα transit χώρο, αλλά σε αποθήκη ψυχών, όπως είναι αυτή τη στιγμή η Ελλάδα. Γι’ αυτούς τους λόγους προσπαθεί να επαναφέρει ένα οργανωμένο τρόπο υποδοχής προσφύγων. Από την άλλη βέβαια, ξέρουμε ότι η βίζα προϋποθέτει λειτουργούσες προξενικές δομές στη Συρία και στο Ιράκ, οι οποίες δεν υφίστανται και άρα στα σύνορά της η Τουρκία προσπαθεί να μετακυλήσει το πρόβλημα διακυβέρνησης των μεταναστευτικών ροών εις βάρος των προσφύγων.\nΠέρα από την πολιτική συνόρων της Ευρώπης, γίνονται αυστηρότερα και τα μέτρα ασφάλειας και καταστολής στο εσωτερικό των κρατών μελών. Χρησιμοποιούν τους πρόσφυγες σαν αφορμή για μια συντηρητικοποίηση της εσωτερικής πολιτικής εν γένει;\nΑπό τότε που υπάρχει μετανάστευση και καπιταλιστικός τρόπος ελέγχου της κινητικότητας της εργασίας, η μη οργανωμένη και ελεγχόμενη κινητικότητα ήταν αντικείμενο συντηρητικών, ρατσιστικών και σεξιστικών πολιτικών. Γενικά, καταστάσεις που έχουν να κάνουν με μειονοτικούς πληθυσμούς ήταν πάντα αντικείμενο πειραματικών ελέγχων, ώστε να γίνουν οι πρώτες εκτιμήσεις σχετικά με τα όρια κοινωνικής αποδοχής πολιτικών καταστολής, οι οποίες στη συνέχεια εφαρμόζονταν σε όλη την κοινωνία. Στη σημερινή συγκυρία, η κρίση του ευρωπαϊκού συστήματος ασύλου σε συνδυασμό με τη γενικότερη τάση επανεθνικοποίησης των πολιτικών των κρατών μελών, συμβάλλουν στο να εντατικοποιηθούν μορφές ελέγχου, επιτήρησης και πρόληψης κινδύνου - ειδικά μετά και τις τρομοκρατικές επιθέσεις των τζιχαντιστών -, η πλειοψηφία των οποίων δεν ανταποκρίνονται στο ευρωπαϊκό καθεστώς ανθρωπίνων δικαιωμάτων. Έχουμε μια σειρά από φαινόμενα που ενισχύουν το διακριτό ρόλο της αστυνομίας σαν πυλώνα διασφάλισης κοινωνικής ειρήνης και τον καταδοτικό ρόλο των τοπικών κοινωνιών στον έλεγχο των συνόρων. Ενός παρακρατισμού αγαστής συνεργασίας των συνοριακών κοινωνιών και των συνοριοφυλακών, όπως το είδαμε στην Ουγγαρία. Γεγονός που ήρθε σαν απάντηση στην τεράστια αλληλεγγύη των τοπικών κοινωνιών του καλοκαιριού. Ταυτόχρονα, έχουμε την κοινή αποδοχή ενός racial profiling για τους πρόσφυγες, που δεν είναι απλά ηθικά προβληματικό, αλλά προσκρούει στην Ευρωπαϊκή Χάρτα Δικαιωμάτων. Όλα αυτά τα είδαμε να υλοποιούνται στην Ειδομένη από το κράτος της ΠΓΔΜ και με την ανοχή της Κομισιόν. Παρόλα αυτά, η επιχείρηση σύνδεσης της τζιχαντιστικής τρομοκρατίας με το προσφυγικό δεν έγινε αποδεκτή στο βαθμό που ήθελαν κάποιοι πολιτικοί κύκλοι. Δεν επετεύχθη, δηλαδή, μια εκτεταμένη νεοσυντηρητική αντιμεταναστευτική αναδίπλωση, όπως φοβόμασταν.\nΗ καγκελάριος Μέρκελ πρόκειται να αλλάξει στάση προς το προσφυγικό, λόγω των πιέσεων που υφίσταται από το συντηρητικότερο κομμάτι του κόμματός της;\nΔεν πρόκειται να αλλάξει στάση η Μέρκελ. Βέβαια, έχουμε εκλογές σε ένα χρόνο σε διάφορα κρατίδια της Γερμανίας. Αν οι ακροδεξιοί – νεοδεξιοί «Εναλλακτική για τη Γερμανία» καταφέρoυν να μπουν στα κοινοβούλια με ποσοστό πάνω από 8% - 10%, τότε αυτό θα είναι ένα πρόβλημα για τη γερμανική κουλτούρα κοινοβουλευτισμού και θα υπάρχουν τεκτονικές μετατοπίσεις του πολιτικού συστήματος προς τα δεξιά. Πριν τρεις βδομάδες, υπήρχε ο κίνδυνος να τεθεί ζήτημα εμπιστοσύνης στην καγκελάριο, αλλά δεν συνέβη και αυτό σημαίνει ότι ελέγχει απόλυτα τον κομματικό της μηχανισμό. Όλοι πλέον έχουν καταλάβει ότι δεν υπάρχει εναλλακτική από το να δημιουργηθεί ένα καινούργιο σύστημα ασύλου που θα αντικαταστήσει το Δουβλίνο III, που ούτως ή άλλως δεν υφίσταται αυτή τη στιγμή. Η νέα αρχιτεκτονική θα προβλέπει τις μαζικές μετεγκαταστάσεις εντός της Ευρώπης βάσει ποσόστωσης και ένα νέο συνοριακό καθεστώς με βασικό παράγοντα τα hot spots, που δεν γνωρίζουμε πως θα λειτουργήσουν πραγματικά, αλλά μάλλον θα έχουν και αποτρεπτικό χαρακτήρα και χαρακτήρα διακυβέρνησης των ροών. Όλα αυτά βασίζονται στον έλεγχο των ροών από την Τουρκία, ένα ρόλο που μέχρι τώρα είχε η Ελλάδα.\nΠώς επηρεάζει το προσφυγικό ζήτημα τις γενικότερες διαπραγματεύσεις της Ελλάδας με την Ευρωπαϊκή Ένωση;\nΚαι ο ρόλος της Ελλάδας έχει αναβαθμιστεί γεωπολιτικά το τελευταίο χρόνο, μέσα από τον ειδικό της ρόλο και από την αποδοχή ότι η κατάσταση στην Ελλάδα οφείλεται σε μια ευρωπαϊκή διάσταση διαχείρισης του προσφυγικού, και άρα έχει αναβαθμιστεί και η διαπραγματευτική της δύναμη.


Πίτερ Ράμπιτ (Peter Rabbit) - VrestaOla\nΚινηματογράφος Πίτερ Ράμπιτ (Peter Rabbit)\nΟ πιο ατίθασος και αξιολάτρευτος λαγός στην ιστορία ξεπηδάει από τις σελίδες της θρυλικής συγγραφέως Beatrix Potter και προσγειώνεται για πρώτη φορά στη μεγάλη οθόνη, σε μία χορταστική, ξεκαρδιστική\nμε live-action και κινούμενο σχέδιο – ταινία.\n*** Απο 29 Μαρτίου στους κινηματογράφους από τη Feelgood ***\nO Πίτερ Ράμπιτ είναι ένας επιπόλαιος, σκανταλιάρικος, αλλά καλόκαρδος λαγός που ζει σε ένα λαγούμι με τις αδερφές του και τον ξάδερφο του Μπένζαμιν Μπάνι. Παρ’ όλο που τον έχουν πιάσει στα πράσα πολλές φορές, ο Πίτερ δεν αντέχει να μην τρυπώνει στον κήπο για να κλέψει φρούτα και λαχανικά για την οικογένεια του και αυτή η έλλειψη φόβου τον βάζει συνέχεια σε μπελάδες. Έχει μεγάλη αυτοπεποίθηση και ενθουσιασμό για τη ζωή. Δεν τον απασχολεί το πώς θα γίνει κάτι. Το μόνο που τον νοιάζει είναι το «γιατί όχι;». Είναι τόσο γλυκός και αξιολάτρευτος που ξεφεύγει πάντα από τις συνέπειες του παρορμητισμού του. Ή μήπως όχι;\nΗ γειτόνισσα του Μακ Γκρέγκορ είναι η Μπι, που έχει εγκαταλείψει τη ζωή στην πόλη για ένα εξοχικό σπιτάκι προκειμένου να αφιερωθεί στη ζωγραφική. Νιώθει απομονωμένη, με μόνη παρέα μια ομάδα κουνελιών. Ο Πίτερ είναι ο αγαπημένος της και τα αισθήματα είναι αμοιβαία.\nΗ ηθοποιός σχολιάζει για τον χαρακτήρα που υποδύεται: «Η Μπι είναι πεισματάρα και αποφασισμένη. Το ταλέντο της φαίνεται στους πίνακες με ζώα και όχι στα πορτρέτα ανθρώπων, αλλά δεν παίρνει αυτή τη μορφή τέχνης πολύ στα σοβαρά, και δεν νιώθει πραγματική καλλιτέχνιδα. Τα ζώα είναι φίλοι της και οικογένεια της».\n«Ο Will φιλοδοξεί να κάνει μια πολύ μοντέρνα προσέγγιση στο κλασικό παραμύθι, πράγμα δύσκολο» δηλώνει η Byrne για το ύφος της ταινίας. «Είναι πολύ αγαπημένος ήρωας, οπότε πρέπει να είσαι τρυφερός μαζί του. Επιπλέον, η ταινία είναι πραγματικά αστεία!».\nΟ Τόμας έχει δουλέψει σκληρά για να αναδειχθεί στη διοίκηση του πασίγνωστου πολυκαταστήματος Harrods, μόνο και μόνο για να ανακαλύψει ότι η θέση που ονειρευόταν δίνεται σε κάποιον ανάξιο. Όταν κληρονομήσει το σπίτι του γέρου Μακ Γκρέγκορ, σκέφτεται να το πουλήσει για να χρηματοδοτήσει το δικό του κατάστημα με παιχνίδια. Περισσότερο από κάθε τι άλλο, θέλει τα πάντα τακτοποιημένα, ήρεμα και ήσυχα, οπότε ο Πίτερ είναι το άκρως αντίθετό του.\n«Ποιο είναι το χειρότερο μέρος που μπορείς να βάλεις κάποιον σαν τον Τόμας; Ένας βρώμικος κήπος με λαγούς να τον ανακατεύουν» λέει ο Gluck. «Φτάνει στην αλλοφροσύνη».\n«Είναι σφιγμένος και εντωμεταξύ τον έχουν απολύσει, παρ’ όλο που το λάθος δεν ήταν δικό του» επισημαίνει ο σκηνοθέτης. «Μετά γνωρίζει κάποιον που του αλλάζει τη ζωή».\nΔύο άτομα που του αλλάζουν τη ζωή για την ακρίβεια. Από τη μια είναι η Μπι, η γλυκιά και γενναιόδωρη γειτόνισσα του βλέπει κάτι στον Τόμας. Από την άλλη είναι ο Πίτερ, ένας λαγός που αναποδογυρίζει τον κήπο του και ολόκληρη τη ζωή του.\nΑρχικά, ο Τόμας ασχολείται με την εκδίκηση. «Έχει πάρει όρκο να βρει τρόπο να επιστρέψει στο Harrods» επισημαίνει ο σκηνοθέτης. «Όταν ανακαλύπτει ότι έχει κληρονομήσει το σπίτι, το βλέπει σαν ευκαιρία να το επισκευάσει και να το πουλήσει, για να βγάλει χρήματα». Επομένως, δεν προκαλεί έκπληξη το γεγονός ότι όταν ο Πίτερ ανακατεύει τον κήπο, ο Τόμας αρχίζει μια παρόμοια βεντέτα, όσο παράλογη κι αν είναι.\nΗ έχθρα των δύο ξεκινάει με τα λαχανικά, αλλά πάει σε άλλο επίπεδο για χάρη της Μπι. «Ο Τόμας και η Μπι είναι αρκετά διαφορετικοί» αναφέρει ο Gleeson. «Εκείνη είναι ευγενική και τρυφερή και βλέπει ότι είναι παράξενος αλλά δεν τον μεταχειρίζεται άσχημα. Κάθε άλλη γυναίκα στο παρελθόν τον είχε απορρίψει για το πόσο τσιτωμένος είναι. Η Μπι μοιάζει να τον βρίσκει αστείο και γλυκό και είναι αρκετά χαλαρή και για τους δυο τους. Της λέει ότι του αρέσει η τέχνη της και αυτό σημαίνει κάτι για εκείνη».\nΟ Gleeson λέει ότι η κωμική προσέγγιση του χαρακτήρα, όπως την έκανε ο Gluck, του άρεσε πολύ. «Λειτουργήσαμε με γνώμονα ότι η ταινία πρέπει να αρέσει σε όλους, αλλά ποτέ δεν είπαμε ότι δεν θα κάνουμε κάτι αστείο γιατί είναι για παιδιά μόνο» επισημαίνει ο ηθοποιός. «Ο Will προσέγγισε την ταινία με την προοπτική ότι το αστείο είναι αστείο ανεξάρτητα από την ηλικία του κοινού».\nΌταν ξεκινάει η ταινία, ο Πίτερ είναι σε διαμάχη με τον γέρο Μακ Γκρέγκορ. Ο λόγος είναι γιατί τα κουνέλια θέλουν να τρώνε από το μποστάνι του γέρου, ενώ εκείνος θέλει να τα πιάσει και να ψήσει μια ωραιότατη πίτα όπως είχε κάνει με τον πατέρα του Peter.\nO Sam Neil που έχει αναλάβει τον ρόλο του αγρότη, λέει αστειευόμενος για τις ιστορίες της Potter, τις οποίες διάβαζε για χρόνια στα ίδια του τα παιδιά: «Αν το δεις από την πλευρά του Μακ Γκρέγκορ, σε τι έχουν συνεισφέρει οι λαγοί; » ρωτάει ο Neill. «Θέλουν να αρπάξουν τον καρπό των κόπων του. Τους βλέπει σαν βάρβαρους. Τον βλέπω σαν ένα καταπονημένο, επιμελή άνθρωπο, έναν σύγχρονο ήρωα» λέει γελώντας ο ηθοποιός.\nΗ Rose Byrne, η μοναδική ηθοποιός που έπαιξε δίπλα στον Neil, λέει: «Ο Sam είναι αστείος και φοβερός επαγγελματίας. Νομίζω ότι του άρεσε πολύ η ταινία και τα μάτια του έλαμπαν. Περνούσε απολαυστικά».\nΦλόπσι (Margot Robbie/Τζίνη Παπαδοπούλου),\nΜόπσι (Elizabeth Debicki/Μαριάνθη Σοντάκη),\nΚότοντεϊλ (Daisy Ridley/Άντρια Ράπτη)\nΟι τρεις αδελφές είναι εξίσου αγαπητές με τον αδελφό τους. Σύμφωνα με το βιβλίο, η μητέρα τους έχει φύγει πια από τη ζωή και ο Πίτερ είναι αποφασισμένος να αναλάβει την ανατροφή των αδελφών του.\n«Προσεγγίσαμε τους χαρακτήρες με τη λογική ότι ο Πίτερ Ράμπιτ είναι περίπου 16 χρονών και οι αδελφές του στην προ-εφηβεία. Η Φλόπσι είναι νευρική για τα πάντα. Είναι ανασφαλής και πολεμά για τη θέση της ανάμεσα στις αδελφές της. Ειδικά με τη Μόπσι, που είναι η μεγαλύτερη και η πιο κυριαρχική. Της αρέσει να έχει την ευθύνη… όταν ο Πίτερ λείπει. H Κότοντεϊλ κάνει τα δικά της. Τελικά είναι η πιο μαχητική και απρόβλεπτη» εξηγεί ο σκηνοθέτης.\nΣυνεχίζει ο Gluck: «Η Φλόπσι έχει το σύνδρομο του δεύτερου παιδιού: ζηλεύει που δεν είναι μεγαλύτερη και ενοχλείται που η Μόπσι της λέει συνέχεια τι να κάνει. Η Μόπσι είναι όντως αυταρχική και πεισματάρα, αλλά την ίδια στιγμή είναι αξιολάτρευτη και επαναστάτρια, ξύπνια και μαχητική. Η Κότοντεϊλ είναι λίγο ανεξέλεγκτη και ατημέλητη. Όλες τους όμως είναι απαραίτητες για την επίτευξη των σχεδίων του Πίτερ. Μπορεί να τσακώνονται βέβαια, αλλά αγαπιούνται πάρα πολύ και παίζουν ζωτικό ρόλο στην ιστορία.»\n«Ήθελα το κοινό να ξεχάσει ότι βλέπει ταινία με animation» λέει ο Will Gluck για τον τρόπο που προσέγγισε τη σκηνοθεσία. «Ιδανικά, μετά από μερικά λεπτά το κοινό θα εγκλιματιστεί με το γεγονός ότι τα ζώα μιλάνε και φοράνε ρούχα». Για να επιτευχθεί αυτή του η επιθυμία χρειάστηκε να υπάρχει μοντέρ στο γύρισμα ο οποίος έκοβε και έραβε πρόχειρα σκηνές, ενώ σκιτσογράφοι σχεδίαζαν επί τόπου πού θα μπορούσαν να τοποθετηθούν τα ψηφιακά ζωάκια σε κάθε σκηνή. Συνολικά, το επίτευγμα επιστράτευσε 400 ανθρώπους που φρόντισαν ο καθένας από την πλευρά του την αισθητική της ταινίας.\nΣτην ταινία εκρήγνυνται πολλά φρούτα και λαχανικά, καθώς ο Τόμας πετάει κροτίδες στους λαγούς και οι λαγοί αντιδρούν πυροδοτώντας τη μάχη. Έτσι χρειάστηκαν πολλά πειράματα σε σημείο που το εργαστήριο της παραγωγής ήταν γεμάτο με απομεινάρια οργανικής ύλης. Μικρά κομματάκια φρούτων και λαχανικών είχαν γεμίσει τον χώρο των υπεύθυνων των ειδικών εφέ.\nΣτις σκηνές που οι ηθοποιοί είχαν σωματική επαφή με τον Πίτερ, η παραγωγή είχε φροντίσει να φτιάξει ένα λούτρινο λαγό που μπορούσε να τοποθετηθεί μπροστά στην κάμερα και να μιμηθεί τις κινήσεις του Πίτερ.\nΟ πλούσιος, λαχταριστός και φροντισμένος κήπος που βλέπουμε στην ταινία χρειάστηκε 22 διαφορετικά είδη φρούτων και λαχανικών.\nΤο Πίτερ Ράμπιτ είναι από τις λίγες ταινίες που περιλαμβάνουν σκηνές στο θρυλικό Harrods. Η ίδια η Potter αναφερόταν στο κατάστημα στο ημερολόγιο που κρατούσε από τα 17 της χρόνια. Τότε βέβαια δεν ήξερε ότι το Harrods θα πούλαγε παιχνίδια βασισμένα στους χαρακτήρες των βιβλίων της από το 1910.\nΟ Domhnall Gleeson που έχει έντονες σκηνές μάχης με τον αντίπαλο του, Πίτερ, κλήθηκε να κάνει πρόβες δύο εβδομάδες πριν τα συγκεκριμένα γυρίσματα για να ακολουθήσει μια πολύ συγκεκριμένη χορογραφία με ένα αόρατο κουνέλι, του οποίου τα βήματα έπρεπε να θυμάται με κάθε λεπτομέρεια.\nΣυντελεστές / Hθοποιοί\nΠροηγούμενοΩ Γλυκύ μου έαρ με την Γλυκερία\nΕπόμενοΆννα Φράνκ-Το Ημερολόγιο


Γιώργος Κούρτης Λευκάδα: ΕΣΠΑ: ΕΚΤΟΣ ΟΙ ΠΕΡΙΦΕΡΕΙΕΣ ΜΕΣΩ «ΚΑΛΛΙΚΡΑΤΗ 2»\nΔηκτικός ως προς το συγκεκριμένο θέμα, τα ταμεία των αποκεντρωμένων διοικήσεων και τους πόρους τους (μεταξύ των οποίων και το ΕΣΠΑ) είναι ο περιφερειάρχης Θεσσαλίας Κώστας Αγοραστός, δηλώντας χαρακτηριστικά στην aftodioikisi.gr: «Αυτό είναι απαράδεκτο. Μια κυβέρνηση που έκανε τον "Καλλικράτη", τώρα στρέφεται εναντίον του "παιδιού" της, εναντίον του "δημιουργήματός" της».\nΠάντως, μετά τα μηνύματα που στάλθηκαν από περιφερειάρχες (αλλά και δημάρχους) προς την πλατεία Κλαυθμώνος, σύμφωνα με πληροφορίες της aftodioikisi.gr, η πολιτική ηγεσία του υπουργείου Εσωτερικών πρόκειται να προχωρήσει σε διορθωτικές κινήσεις. Σύμφωνα με τις ίδιες πληροφορίες, ναι μεν το ταμείο θα συνεχίσει να υπάρχει, ωστόσο, η εξάσφαλιση και η διάθεση των πόρων του θα περιορίζονται αποκλειστικά σε θέματα που χειρίζονται οι αποκεντρωμένες διοικήσεις, όπως, για παράδειγμα, η μετανάστευση και τα δάση.\n«Δεν τη θέλουν και οι ίδιοι οι αντιπεριφερειάρχες μου», υπογραμμίζει στην aftodioikisi.gr, και εξηγεί: «Αυτή η επιτροπή είναι σαν να θέλεις να δημιουργήσεις έναν "κοινωνικό ενδοπεριφερειακό αυτοματισμό". Προσπαθούμε να ενώσουμε τις περιφέρειες και να τις κάνουμε αποτελεσματικές και δυνατές, και τώρα έρχονται με τον "Καλλικράτη 2" να κάνουν επιτροπές που θα συνεδριάζουν ξεχωριστά κτλ. Αυτό είναι μια διαδικασία χρονοβόρα, δημιουργεί τεράστια γραφειοκρατική διαδικασία, η οποία -εντέλει- είναι κατά της ανάπτυξης αλλά και κοστοβόρα. Σε μια εποχή που πρέπει να έχουμε ένα μικρό ευέλικτο κράτος, η κυβέρνηση πάει και δημιουργεί μεγάλος δομές κοστοβόρες».\nΟ Κ. Αγοραστός, αναφερόμενος στην περιφέρειά του, υπογραμμίζει στην aftodioikisi.gr: «Στην Περιφέρεια Θεσσαλίας κάναμε μια ανατροπή, θετική ανατροπή των πραγμάτων. Δώσαμε άλλο μήνυμα: στις επενδύσεις, ξεμπλοκάραμε έργα, πόρους, μειώσαμε τις λειτουργικές δαπάνες, εξορθολογίσαμε τα πράγματα. Τώρα τι πάνε να κάνουν; Και πού έχει περισσότερο εμπιστοσύνη ένας πολίτης; Στο διορισμένο ή στον αιρετό του, αυτόν με τον οποίο έρχεται σε επαφή καθημερινά και ξέρει τα προβλήματά του;»\nΕίναι, δε, ξεκάθαρος στις δηλώσεις του στην aftodioikisi.gr, αναφορικά με τη λειτουργία των αποκεντρωμένων διοικήσεων: «Να καταργηθούν άμεσα. Να δοθεί το δασαρχείο εκεί που πρέπει να δοθεί, στο υπουργείο με ένα γενικό γραμματέα, όπως ήταν πάντα, να δοθεί το περιβάλλον στις αιρετές περιφέρειες, και να δοθούν όλα τα άλλα στους δήμους, όπως ήταν. Πρέπει να σπάσει ο "φαύλος κύκλος" της πολυδιάσπασης των αρμοδιοτήτων και να πάψει η ασφαλιστική δικλείδα του «αποφασίζουμε τρεις», αλλά κανείς δεν είναι υπεύθυνος, με αποτέλεσμα να πετάει ο ένας στον άλλον το "μπαλάκι" των ευθυνών».


GREECE-IMA-NEWS.BLOGSPOT.GR: Καταργείστε τους όλους !\nΚαταργείστε τους όλους !\nΤο πράγμα είναι πολύ απλό. ΠΑΣΟΚ, ΝΔ και ΣΥΡΙΖΑ προσπάθησαν να διαχειριστούν τα μνημόνια, αλλά δεν το κατάφεραν. Λίγες μόνο στιγμές πριν την κατάρρευση ολόκληρου του πολιτικού συστήματος και την ανατροπή του, το μόνο που απομένει στα κόμματα είναι να...\nΑναρτήθηκε από KOSTAS DASKALOS στις 9:31 π.μ.


Πρώτη καταχώρηση: Τετάρτη, 10 Απριλίου 2019, 18:18\nΤα αποτελέσματα των βουλευτικών εκλογών στο Ισραήλ, που φέρουν νικητή τον "φίλο" του, τον απερχόμενο πρωθυπουργό Μπενιαμίν Νετανιάχου, αυξάνουν τις πιθανότητες για την επίτευξη ειρήνης στη Μέση Ανατολή, εκτίμησε σήμερα ο Αμερικανός πρόεδρος Ντόναλντ Τραμπ.\n"Πιστεύω ότι έχουμε μεγαλύτερες πιθανότητες να πετύχουμε (την ειρήνη) τώρα που ο Μπίμπι κέρδισε", είπε ο Τραμπ μιλώντας σε δημοσιογράφους στον Λευκό Οίκο. Ο Τραμπ αναφερόταν στο ειρηνευτικό σχέδιο που εκπονούν οι συνεργάτες του από την ανάληψη των καθηκόντων του, το περιεχόμενο του οποίου έχει τηρηθεί μυστικό.\n"Θέλω να συγχαρώ τον Μπίμπι Νετανιάχου . Είναι ίσως λίγο νωρίς, αλλά προφανώς κέρδισε", συνέχισε ο Τραμπ, χαρακτηρίζοντάς τον "φανταστικό σύμμαχο" και "φίλο".\n"Το γεγονός ότι ο Μπίμπι κέρδισε... Πιστεύω ότι θα δούμε να συμβαίνουν πράγματα όσον αφορά την ειρήνη", πρόσθεσε, αφήνοντας να εννοηθεί ότι ενδέχεται να παρουσιάσει σύντομα το αμερικανικό ειρηνευτικό σχέδιο. "Δεν έδωσα ποτέ υποσχέσεις αλλά όλος ο κόσμος έλεγε ότι ήταν αδύνατον να πετύχουμε την ειρήνη στη Μέση Ανατολή μεταξύ του Ισραήλ και των Παλαιστινίων. Πιστεύω ότι έχουμε μια ευκαιρία", υποστήριξε ο πρόεδρος.\nΤελευταία ενημέρωση: Τετάρτη, 10 Απριλίου 2019, 18:18


ΠΑΣ Γιάννινα WBC-Άρης pregame - EPIRUSGATE\nΠλησιάζει η ώρα για τις δύο κορυφαίες στιγμές της ομάδας μας, αλλά και του γιαννιώτικου μπάσκετ. Η πρώτη από αυτές, είναι το παιχνίδι της Κυριακής 7/4 στις 13.00 στο Νέο Κλειστό Γυμναστήριο με τον Άρη Θεσσαλονίκης. Σας περιμένουμε να γεμίσετε τις εξέδρες του γηπέδου. Διαβάστε τις…\nδηλώσεις στο pregame:\nΓιώργος Σιαμέτης, κόουτς:\n«Την Κυριακή στις 13.00 η ομάδα μας αντιμετωπίζει τον Άρη Θεσσαλονίκης, μια από τις πιο ιστορικές ομάδες του γυναικείου μπάσκετ. Έχει διατελέσει για χρόνια στην Α1, με πολύ μεγάλες πορείες εκεί,\nΕίναι δύο ματς, ένα με τον Άρη και ένα με την Αναγέννηση Ν. Ρυσίου που για μας είναι ο,τι πιο σημαντικό έχει «γράψει» αυτή η ομάδα στη σύγχρονη ιστορία της.\nΌλη η πόλη είναι σε αναβρασμό για τα δύο αυτά ματς. Έχουμε καταφέρει να ξεσηκώσουμε όλο τον κόσμο για το γυναικείο μπάσκετ.\nΤο έχουν πετύχει οι κοπέλες, με τη φοβερή δουλειά και προσπάθεια που έχουν δώσει τα δύο τελευταία χρόνια.\nΥποσχόμαστε ότι θα δώσουμε το 1000%, ό,τι έχουμε από ψυχή και μυαλό για να καταφέρουμε και να πετύχουμε τη νίκη.\nΟ Άρης έχει έναν από τους καλύτερους προπονητές της κατηγορίας, τον κ. Σπυρόπουλο, με πολύ μεγάλη εμπειρία, με φοβερές πορείες στις ομάδες του. Έχει πέντε παίκτριες-προσωπικότητες, όπως η Λάλου, η Τζιαμπάζη, η Βεντούρα, η Γράψα, η Γκρίτζαλη.\nΕμείς όμως, όλο το χρόνο ακολουθούμε την ίδια τακτική και συνταγή: σεβόμαστε όλους τους αντιπάλους, αλλά δεν φοβόμαστε κανέναν. Ξέρουμε ότι την Κυριακή το γήπεδο θα είναι γεμάτο για εμάς. Οι κοπέλες συναισθάνονται πλήρως ότι αυτά τα δύο ματς μπορεί να μην ταξαναζήσουν ποτέ και είναι έτοιμες να δώσουν ο,τι περισσότερο μπορούνε για να πετύχουν αυτό που δεν περίμενε κανείς στην αρχή της χρονιάς».\n…και οι παίκτριες:\n«Την Κυριακή στη 1 όλοι οι δρόμοι οδηγούν στο Νέο Κλειστό. Σας περιμένουμε δίπλα μας».\n«Η χρονιά για μας είναι ήδη πετυχημένη, όσοι μας παρακολουθούν το γνωρίζουν αυτό, είμαστε όμως έτοιμες να κυνηγήσουμε το κάτι παραπάνω»\nΠανωραία Ντάλα-Στέλλα Ξανθοπούλου:\n«Την Κυριακή σας ζητάμε να γεμίσουμε την κερκίδα και να δούμε το μπάσκετ, εκεί που του αξίζει».


o cosmos mas: Η δύναμη της αγκαλιάς που της έσωσε τη ζωή. ΦΩΤΟ\nΗ Brielle και η Kyrie, γεννήθηκαν δίδυμες. Όμως λόγω επιπλοκών στην κύηση οι γιατροί στο μαιευτήριο της Μασαχουσέτης αναγκάστηκαν να τις πάρουν από την κοιλιά της μάνας τους 12 βδομάδες νωρίτερα. Δηλαδή γεννήθηκαν εξαμηνίτικα. Όμως η κατάσταση δεν ήταν καθόλου αισιόδοξη. Μπορεί οι γιατροί να έσωσαν τη μητέρα αλλά τα δίδυμα δεν είχαν μεγάλες πιθανότητες να επιβιώσουν. Τουλάχιστον όχι και τα δύο...


Ο ΚΙΝΔΥΝΟΣ ΠΑΡΑΜΟΝΕΥΕΙ ΣΤΗΝ ΑΝΑΛΗΨΗ ΗΡΑΚΛΕΙΟΥ - Μάριος Διονέλλης\nΑπό: Μάριος Διονέλλης 13 Αυγούστου 202010:08 μμ 8 Σεπτεμβρίου 2020\nΟ ΚΙΝΔΥΝΟΣ ΠΑΡΑΜΟΝΕΥΕΙ ΣΤΗΝ ΑΝΑΛΗΨΗ ΗΡΑΚΛΕΙΟΥ\nΜια πολύ επικίνδυνη κατάσταση διαμορφώνεται στην περιοχή της Ανάληψης, στο κέντρο του Ηρακλείου Κρήτης, όπως καταγγέλλουν κάτοικοι και φορείς της περιοχής. Αιτία είναι η έλλειψη προστατευτικών μέτρων σε σημεία των ενετικών τειχών που βρίσκονται μέσα στον ιστό της πόλης, αλλά δημιουργούν μεγάλες υψομετρικές διαφορές. Τη Δευτέρα κηδεύτηκε μια 55χρονη γυναίκα που έχασε τη ζωή της πέφτοντας από το συγκεκριμένο σημείο, γεγονός που κινητοποίησε τους κατοίκους, οι οποίοι ζητούν άμεση παρέμβαση του Δήμου Ηρακλείου και της Αρχαιολογίας.\nΗ «Εφ.Συν.» βρέθηκε στο σημείο και ξεναγήθηκε από τον Κώστα Χιωτέλη, έναν από τους παλαιότερους κατοίκους και ιδρυτή του πολιτιστικού και επιμορφωτικού συλλόγου της περιοχής. Σε αρκετά σημεία το ύψος των τειχών ξεπερνά τα 10 μέτρα. Στο πεζούλι που υπάρχει συγκεντρώνονται το βράδυ αρκετά νέα παιδιά καταναλώνοντας αλκοόλ και βάζοντας σε κίνδυνο τη ζωή τους, καθώς μια απροσεξία μπορεί να αποβεί μοιραία. Το σημείο αυτό αποτελεί τμήμα των ενετικών τειχών του Ηρακλείου, για την ανάπλαση των οποίων έχει ξεκινήσει ήδη μια εκτεταμένη και αξιόλογη προσπάθεια από τον δήμο και την αρχαιολογική υπηρεσία το τελευταίο διάστημα.\nΣτη σημείο αυτό κάθονται τα βράδια δεκάδες παιδιά της γειτονιάς με κίνδυνο της ζωής τους.Διονέλλης Μάριος / ΕΦΣΥΝ\n«Την περιοχή της Ανάληψης την έχουν ξεχάσει. Ας έρθουν τουλάχιστον να δουν ποια είναι η εικόνα. Κάτω από τα τείχη βρίσκεται μια παιδική χαρά και ένα Νηπιαγωγείο. Εκεί βρήκαν πεσμένη τη γυναίκα τα ξημερώματα του Σαββάτου» λέει ο κ. Χιωτέλης.\nΟ ίδιος έχει αναλάβει εδώ και χρόνια τη φροντίδα του μικρού πάρκου που βρίσκεται κάτω από τα τείχη. Εχει φυτέψει δέντρα και λουλούδια και ανέλαβε τον καθαρισμό του βγάζοντας κυριολεκτικά τόνους σκουπιδιών. «Ήρθε ο δήμος και έβαλε καινούργια όργανα στην παιδική χαρά, αλλά από τότε την έχει εγκαταλείψει στην τύχη της. Υπάρχουν επικίνδυνες σκάλες που ενώνουν το πάνω με το κάτω επίπεδο αλλά είναι από ολισθηρό υλικό, σε πολλά σημεία σπασμένες και χωρίς μία κουπαστή να πιαστεί κάποιος που κατεβαίνει. Πολλές φορές συμβαίνουν ατυχήματα με ηλικιωμένους ανθρώπους» αναφέρει.\nΟ ίδιος τονίζει επίσης πως ο φωτισμός τη νύχτα είναι ελάχιστος, κάτι που δημιουργεί ακόμα μεγαλύτερους κινδύνους κάνοντας την περιοχή να θυμίζει εγκατελειμμένο χωριό παρ’ όλο που βρίσκεται περίπου 200 μέτρα από την πλατεία Ελευθερίας, το κεντρικότερο σημείο της πόλης του Ηρακλείου.\nΗ «Εφ.Συν.» επικοινώνησε με τον αντιδήμαρχο Ηρακλείου, Γιάννη Αναστασάκη, και έθεσε υπόψη του τις επισημάνσεις των κατοίκων της περιοχής. Ο ίδιος δεσμεύτηκε πως άμεσα θα υπάρξει παρέμβαση τουλάχιστον για τα ζητήματα ασφάλειας στο συγκεκριμένο τμήμα των ενετικών τειχών.\nΔημοσιεύτηκε στην Εφημερίδα των Συντακτών, στις 13.08.2020


Ομπάμα: Η ιστορία του... μπομπέρ Προέδρου και η σύνδεσή του με το μπάσκετ (vid) - maksports.gr\nΕκ πρώτης όψεως το παρουσιαστικό του δεν «μαρτυρά» πως εκείνος έχει κάνει το δικό του πέρασμα από τα παρκέ, με πολλά υποσχόμενη πορεία. Ο 44ος Πρόεδρος των Ηνωμένων Πολιτειών είναι πάντοτε καλοντυμένος.\nΜε… ατσαλάκωτα πουκάμισα όπως ο χαρακτήρας του που τον έκανε αγαπητό σε διάφορα σημεία του κόσμου. Ωστόσο ποτέ δεν έκρυψε την αγάπη του για το μπάσκετ! Και όμοια με την κάθε μικρή ιστορία που ακολουθείται από μία άλλη, έτσι και αυτή του πάθους του Μπαράκ Ομπάμα για το άθλημα έχει τη δική της αφετηρία που γυρίζει αρκετά πίσω στο χρόνο.\nΠριν ακόμη οι αγώνες με τον Λεμπρόν Τζέιμς, τον Μάτζικ Τζόνσον και τον Κρις Πολ στα… γηπεδάκια του Λευκού Οίκου γίνουν γνωστοί. Πριν αυτοί εξελιχθούν σε μπάρμπεκιου γενεθλίων παρουσία Κόμπι Μπράιαντ και Μπιλ Ράσελ. Πριν το «μικρόβιο» της νομικής και του Προέδρου.\nΤο λύκειο και ο «Barry O’ Bomber»\nΤο ημερολόγιο πηγαίνει στο 1979 έχοντας ως προορισμό την Χαβάη. Στο λύκειο που ονομαζόταν «Punahou High School» πλήθος… μπασκετικών χτυπούν ρυθμικά την μπάλα στο παρκέ κάνοντας την προπόνησή τους.\nΈνας από αυτούς, ψηλός με πυκνή αφάνα, εμφανίζεται με το Νο23 στην πλάτη. Πολύ πριν αυτό λάβει την φήμη που έχει σήμερα, έπειτα από τα μεγαλουργήματα του Μάικλ Τζόρνταν.\nΟ νεαρός λεγόταν Μπαράκ Ομπάμα και σύμφωνα με αποκαλύψεις του προπονητή του αρκετά χρόνια αργότερα έδειξε από το ξεκίνημα κιόλας αρχηγικές τάσεις, θέλοντας να υπερασπιστεί τους συμπαίκτες του που δεν αγωνίζονταν πολύ.\nΌπως κάθε παθιασμένος πιτσιρικάς με το άθλημα, έτσι και εκείνος «κουβαλούσε» το δικό του παρατσούκλι. «Barry O’ Bomber» τον αποκαλούσαν όσοι τον έβλεπαν να παίρνει πάντα τα δύσκολα σουτ! Παρόλα αυτά, μία εν δυνάμει φιλόδοξη πορεία έβαλε τελεία στο λύκειο και ο Ομπάμα ακολούθησε διαφορετική επαγγελματική πορεία.\nΗ ατάκα του στο «The Last Dance»\nH αγάπη του για το μπάσκετ δεν έσβησε ποτέ και εκείνος συνέχισε να το παρακολουθεί φανατικά ακόμη και όταν δεν μπορούσε η τσέπη του να αντέξει το εισιτήριο ενός αγώνα.\nΟ Ομπάμα «φιλοξενήθηκε» στο ανάρπαστο ντοκιμαντέρ για τον Μάικλ Τζόρνταν και την ομάδα του Σικάγο του 1997-98, «Τhe Last Dance» και μεταξύ άλλων δήλωσε πως δεν ήταν σε θέση σε μία συγκεκριμένη στιγμή της ζωής του να βρεθεί στις εξέδρες ως φίλαθλος των Μπουλς.\nΣυγκεκριμένα, υποστήριξε: «Όταν ο Μάικλ πρωτοήρθε στην πόλη, δεν είχα τα χρήματα για να αγοράσω εισιτήρια για ένα παιχνίδι των Μπουλς, ακόμα και αυτά που είχαν έκπτωση τότε. Ήμουν άφραγκος…».\nΗ αποθέωση στον Γιάννη Αντετοκούνμπο\nΟ Γιάννης Αντετοκούνμπο βρέθηκε το περασμένο διάστημα στον Λευκό Οίκο ως πρωταθλητής του ΝΒΑ στη θητεία του Τζο Μπάιντεν και όχι του Μπαράκ Ομπάμα. Ωστόσο, ο τέως Πρόεδρος των ΗΠΑ δεν έχει παραλείψει να… αποθεώσει τον «Giannis» κατά καιρούς.\nΣτο πλαίσιο της τελευταίας του ομιλίας από το συγκεκριμένο πόστο στο Ίδρυμα “Σταύρος Νιάρχος” τον Νοέμβριο του 2016, ο Ομπάμα θέλοντας να τονίσει την ιδιαίτερη σχέση που αναπτύσσουν οι Έλληνες με τους Αμερικανούς, αναφέρθηκε μεταξύ άλλων στην καριέρα του Greek Freak στην άλλη πλευρά του Ατλαντικού.\n«Έλληνες και Αμερικανοί μαζί ζητοκραυγάζουν για τον Γιάννη Αντετοκούνμπο, ο οποίος φαίνεται να βελτιώνεται κάθε χρόνο και να γίνεται και καλύτερος» είπε, προκειμένου να τιμήσει τον σούπερ σταρ του Μιλγουόκι.\nΤο 2018 και έχοντας ταξιδέψει στο Ουισκόνσιν για νέα ομιλία, ο Μπαράκ Ομπάμα φρόντισε να μιλήσει ξανά για τον Γιάννη. Αυτή τη φορά, τον παρουσίασε ως έναν από τους λόγους που θα πρέπει να επισκεφθεί κάποιος την συγκεκριμένη πολιτεία.\nΑναλυτικά, δήλωσε: «Υπάρχουν πολλοί καλοί λόγοι για να έρθει κάποιος στο Μιλγουόκι.Υπάρχουν οι Μιλγουόκι Μπρούερς, που κάνουν πολύ καλή σεζόν. Υπάρχουν οι Μπακς… 4-0! Και ο Γιάννης είναι εδώ!».\nΜετά την αναμέτρηση των «ελαφιών» με τους Μινεσότα Τίμπεργουλβς εκείνη την ημέρα, ο Αντετοκούνμπο κλήθηκε να σχολιάσει το γεγονός λέγοντας πως είναι «απίστευτο συναίσθημα ένας άνθρωπος στον Ομπάμα να αναφέρει το όνομά μου και να ξέρει τι κάνω».\nΤο NBA Africa και ο ρόλος του στην ανάπτυξη\nΤο πιο πρόσφατο παράδειγμα για την αφοσίωση του Μπαράκ Ομπάμα στο μπάσκετ αφορά το πόστο που ανέλαβε για την ανάπτυξη του ΝΒΑ Africa, το οποίο συστάθηκε πριν από 3 χρόνια.\nΟι αρμόδιοι της Λίγκας τον τοποθέτησαν ως στρατηγικό συνεργάτη με σκοπό να προωθήσει τις προσπάθειες κοινωνικής ευθύνης του πρωταθλήματος, σε ολόκληρη την ήπειρο. Συμπεριλαμβανομένων, μάλιστα, προγραμμάτων που υποστηρίζουν μεγαλύτερη ισότητα των φύλων και ομαλή οικονομική ένταξη.\nΝωρίτερα έχουν λάβει αντίστοιχα μερίδια πρόσωπα όπως ο Γκραντ Χιλ, ο Μουτόμπο και ο Νόα.\nΔεν θα πρέπει να ξεχνάμε, όμως, και την… έξοδο του Ομπάμα από τα προεδρικά του καθήκοντα με μία παραλλαγή της πιο γνωστής ατάκας του Κόμπι στην απόσυρσή του: «Obama out»!\nΕτικετες αρθρωνΜΠΑΡΑΚ ΟΜΠΑΜΑΜΠΑΣΚΕΤ


Διασπάστηκαν οι Οικολόγοι Πράσινοι – Φεύγουν 81 στελέχη καταγγέλλοντας Τσιρώνη-ΣΥΡΙΖΑ | Condensation Cube Project\nΔιασπάστηκαν οι Οικολόγοι Πράσινοι – Φεύγουν 81 στελέχη καταγγέλλοντας Τσιρώνη-ΣΥΡΙΖΑ\nBy condensationcube / Οκτώβριος 17, 2017 / #Λαιμαργία_Gula_Beelzebub\n«Εφτασε στο σημείο ο υπουργός να μιλά με εκφράσεις καμαρίλας. Να μη θέλει να δει την Εκτελεστική Γραμματεία του κόμματος» αναφέρουν στο κείμενο-καταγγελία – Προαναγγέλλουν νέο «πράσινο» πολιτικό φορέα\nΣχίσμα στους Οικολόγους-Πράσινους, το κόμμα που συνεργάζεται με τον ΣΥΡΙΖΑ.\nΤην αποχώρησή της από τους Οικολόγους Πράσινους ανακοίνωσε μεγάλη μερίδα στελεχών και μελών του κόμματος, ανακοινώνοντας –ουσιαστικά- την ίδρυση νέου «πράσινου» πολιτικού φορέα.\nΣτην επιστολή αποχώρησης ασκούν δριμεία πολιτική κριτική στον υπουργό Γιάννη Τσιρώνη, για τις μέχρι τώρα αποφάσεις του και στην ουδετερότητα ανοχής του βουλευτή Γιώργου Δημαρά και στηλιτεύουν το γεγονός ότι ο ΣΥΡΙΖΑ δεν έχει τηρήσει μέχρι στιγμής της πολιτικές δεσμεύσεις προεκλογικής προγραμματικής σύγκλισης που είχαν συναποφασιστεί.\nΠαραθέτουμε αυτούσια την επιστολή τους\n»Είναι γνωστό σε όλα τα μέλη των Οικολόγων Πράσινων ότι το κόμμα έχει πλέον διχαστεί και το ρήγμα είναι πολύ μεγάλο. Από τη μία πλευρά υπάρχουν ο Υπουργός Γιάννης Τσιρώνης, ο βουλευτής Γιώργος Δημαράς, οι έχοντες πολιτικές θέσεις εξουσίας στην κυβέρνηση Σύριζα και όσοι επηρεάζονται από αυτούς. Από την άλλη πλευρά είμαστε όλοι όσοι διαφωνούν με τις αντιοικολογικές και αντιπράσινες πολιτικές που εφαρμόζει η κυβέρνηση στην οποία συμμετέχουμε. Είμαστε δηλαδή, όσοι αγωνιστήκαμε για το μεγάλο θέμα της διαχείρισης των απορριμμάτων και είδαμε δυστυχώς την κυβέρνηση να «αδειάζει» τον αγώνα των κατοίκων της Πελοποννήσου (με το βραβευμένο από την Ε.Ε. παράδειγμα τόσο του Δήμου Σπάρτης δια στόματος του Επιτρόπου Περιβάλλοντος Καρμένου Βέλλα αλλά και της Λακωνικής Βιοενεργειακής πολυμετοχικής τοπικής επιχείρησης) και παράλληλα να προκρίνει τα υπερδιαστασιολογημένα ΣΔΙΤ της Περιφέρειας τα οποίο μάλιστα μέχρι και η ΝΔ κατήγγειλε με επερώτηση στη Βουλή. Είμαστε αυτοί που αγωνισθήκαμε κατά της νομιμοποίησης του χαλάλ και του κοσέρ, όπου ο δικός μας Υπουργός ήθελε να νομοθετήσει τον βασανισμό των ζώων (ανοίγοντας και πολλά θέματα για την υγιεινή των πολιτών). Είμαστε αυτοί που εναντιωθήκαμε στην CETA και που δυστυχώς είδαμε τον αρμόδιο υπουργό περιβάλλοντος να την συνυπογράφει στην Ευρωπαϊκή Ένωση. Είμαστε αυτοί που επαναφέραμε ψήφισμα κατά της εξόρυξης πετρελαίου και δυστυχώς υπήρξαν μέλη του Πανελλαδικού Συμβουλίου μας, που ψήφισαν ότι αυτή η πολιτική των εξορύξεων δεν είναι νεοφιλελεύθερη. Είμαστε αυτοί που αγωνιστήκαμε για το θέμα της απαγόρευσης των μεταλλαγμένων στη χώρα μας κι ενώ το νομοσχέδιο είναι έτοιμο εδώ και ένα χρόνο, προκλητικά και επικίνδυνα μένει στο συρτάρι του αρμόδιου Υπουργείου. Ταυτόχρονα τα βιολογικά προϊόντα δέχτηκαν ένα πρωτοφανές πλήγμα από συγκεκριμένες πολιτικές του Υπουργείου, σε σημείο που οι αντίστοιχες ενώσεις εξέδωσαν ανακοινώσεις διαμαρτυρίας. Είμαστε αυτοί που ζητήσαμε ενίσχυση του ποσοστού των ΑΠΕ και σε αντίθεση είδαμε την κυβέρνηση να ανακοινώνει νέα εργοστάσια λιγνίτη. Είμαστε αυτοί που εναντιωθήκαμε στο ξεπούλημα του Ελληνικού και δεν αλλάξαμε άποψη μετά την αλλαγή στάσης του Σύριζα. Λέμε ΟΧΙ στην ιδιωτικοποίηση του νερού που εντάχθηκε στο υπερταμείο, και φυσικά υπερασπιζόμαστε με σθένος το άρθρο 100 του Συντάγματος, το οποίο η κυβέρνηση θέλει να αλλάξει στην επικείμενη Συνταγματική Αναθεώρηση. Είμαστε αυτοί που εναντιώθηκαν με την υπόθεση της Ίου (που υπέγραψε ο δικός μας Γιάννης Τσιρώνης) και τελικά δικαιωθήκαμε από το ΣτΕ. Με αυτά και με άλλα πολλά, θέλαμε να είμαστε χρήσιμοι και όχι ευχάριστοι στην συγκυβέρνηση που συμμετέχουμε και ταυτόχρονα να ενισχύσουμε το οικολογικό αποτύπωμα στη διακυβέρνηση της χώρας.\n»Είναι πλέον πασιφανές ότι κάποιοι έχουν επιλέξει να χρησιμοποιήσουν το κόμμα των Οικολόγων Πράσινων, για να κάνουν ένα «πράσινο ξέπλυμα» συνειδήσεων, έτσι ώστε να συνεργαστούν με καλύτερους όρους με τον Σύριζα. Προσπαθούν να δημιουργήσουν συνθήκες να μην υπάρχει δυνατότητα αυτόνομης καθόδου στις εκλογές για να «νοθευτεί» πολιτικά ο καθαρός οικολογικός – πράσινος λόγος. Και η συμπεριφορά του Σύριζα και του Αλέξη Τσίπρα, απέναντί μας είναι (το λιγότερο) ακατανόητα ηγεμονική. Στη δημοκρατία όμως δεν υπάρχουν αδιέξοδα. Σύντομα ένα μεγάλο πράσινο κόμμα, θα κάνει την εμφάνισή του για να παίξει το ρόλο που πρέπει. Να έχει περισσότερες δυνατότητες να υπερασπιστεί με σθένος τις πράσινες αρχές και θέσεις. Με ενεργά μέλη, πολλαπλάσια σε αριθμό, από τα περίπου 200 που συμμετέχουν και ψηφίζουν στις διαδικασίες των Οικολόγων Πράσινων. Με σύνθεση δυνάμεων από Ενεργούς Πολίτες της Κοινωνίας. Με όρους αυτόνομης καθόδου στις εθνικές, αυτοδιοικητικές εκλογές και στις ευρωεκλογές. Εξάλλου τα αποτελέσματα των εθνικών εκλογών στη Γερμανία, οι αποφάσεις των Γερμανών Πρασίνων και η ευρύτερη κουλτούρα συνεργασιών του Ευρωπαϊκού Πράσινου Κόμματος, δείχνουν τον δρόμο. Δεν υπάρχουν δεδομένες συνεργασίες. Υπάρχουν μόνο προγραμματικές συγκλίσεις. Στην προκειμένη περίπτωση τα 22 σημεία προεκλογικής συμφωνίας, η κυβέρνηση του Σύριζα, συστηματικά αγνοεί και δεν τηρεί. Ξέρουμε ότι με πολλούς από τους συναγωνιστές που μένουν πίσω (αν και συμφωνούν σε όλα μαζί μας) κάποια στιγμή θα ξαναβρεθούμε. Και δεν είναι μακριά αυτή η στιγμή…\n»Με την παρούσα επιστολή θέλουμε να σας ενημερώσουμε ότι αποχωρούμε από το κόμμα των Οικολόγων Πράσινων (Ο.Π.)».


Να δεις που αυτός θα μας κάνει να συμπαθήσουμε μέχρι και τον Ντόναλτ.\nΑπό χθες, 23 Ιουλίου, η Ευρώπη και πιο συγκεκριμένα η Βρετανία διοικείται από έναν νέο πολιτικό άντρα, ο οποίος μόνο ως τέτοιος δεν θα μπορούσε να χαρακτηριστεί.\nΑν εξαιρέσουμε το γεγονός πως εξωτερικά μοιάζει με κακέκτυπο του Τραμπ. Ποιος να το φανταζόταν κάτι τέτοιο, ο νέος Πρωθυπουργός της Βρετανίας έχει όλα εκείνα τα στοιχεία που δεν θα έπρεπε να έχει.\nΑκραία λαϊκιστής, βαθιά διχαστικός, μισογύνης, οξύς και αψύς, ο Τζόνσον, πρώην δήμαρχος του Λονδίνου και πρώην υπουργός Εξωτερικών, είναι φανατικός υπέρμαχος του Brexit δηλώνοντας ότι η αποχώρηση της Βρετανίας από την ΕΕ θα γίνει στις 31 Οκτωβρίου, «με συμφωνία ή χωρίς».\nΟ νέος Πρωθυπουργός της γηραιάς Αλβιώνας, δεν εξελέγη εξ αιτίας της πολιτικής του αρετής και δεινότητας, αλλά ως ένα καλοκουρδισμένο τρολ το οποίο μπορεί να εξυπηρετήσει τα αρχέγονα ένστικτα που έχουν κυριεύσει την Ευρώπη τα τελευταία χρόνια. Εξετάζοντας, μάλιστα, λίγο και την πορεία του έως εδώ μπορείς να διαπιστώσεις πως όλη η προεκλογική του καμπάνια ξεκίνησε επί της ουσίας ως μία φάρσα και κατέληξε πολιτική πρόταση η οποία εξελίχθηκε σε θρίαμβο. Όπως ακριβώς, δηλαδή, έγινε και στην Αμερική του Τραμπ.\nΜια βόλτα στο διαδίκτυο, αρκεί για να διαπιστώσει κανείς περί τίνος πρόκειται, με το Youtube να είναι γεμάτο από διάφορα ξεκαρδιστικά βίντεο που όμως προκαλούν απελπισία για το τι έπεται. Την ίδια ώρα που όλο το προηγούμενο διάστημα διάφορες σκανδαλώδεις ειδήσεις έβλεπαν το φως της δημοσιότητα, όπως η υπόθεση με σύντροφό του, η οποία κάλεσε την αστυνομία έπειτα από ένα σοβαρό ξέσπασμα θυμού του Τζόνσον.\nΚι αν κάποιοι προσπαθούν να αμβλύνουν την εικόνα του παρουσιάζοντας την ομολογουμένως, πλούσια και ενδιαφέρουσα μόρφωσή του, η όλη προσωπικότητά του αποδεικνύει περίτρανα πως είναι ο άνθρωπος που δίνει πρόσωπο στη γνώση και όχι η γνώση στον άνθρωπο.\n«Είναι η ώρα για το Brexit, να ενώσουμε τη χώρα και να κατατροπώσουμε τον Τζέρεμι Κόρμπιν» (τον αρχηγό των Εργατικών), ήταν η πρώτη δήλωση του Τζόνσον μετά την εκλογή του. «Θα δραστηριοποιήσουμε τη χώρα. Θα ολοκληρώσουμε το Brexit στις 31 Οκτωβρίου και θα εκμεταλλευθούμε όλες τις ευκαιρίες που θα φέρει», είπε.\nΟ νέος αρχηγός των Τόρις, έλαβε μόλις 92.153 ψήφους έναντι 46.656 του Τζέρεμι Χαντ, με τον νέο πρωθυπουργό μα εκλέγεται από το 66% (των μελών των Τόρις) του 0,6% του πληθυσμού, διαδικασία για την οποία υπήρξαν πολλές διαμαρτυρίες στη Βρετανία.\nΟ Ντόναλτ Τράμπ, λίγο μετά την εκλογή του, του έστειλε συγχαρητήριο μήνυμα, λέγοντας πως θα είναι υπέροχος, και το πιστεύουμε καθώς το διάστημα της παραμονής του στην εξουσία, σίγουρα θα έχουμε πολλά να σχολιάζουμε με χιούμορ και σαρκασμό.\nΤο ερώτημα που τίθεται εδώ, ωστόσο, είναι εάν αυτό που θέλουμε και έχουμε ανάγκη σήμερα ως πολίτες του κόσμου, είναι πολιτικούς-καρικατούρες που θα ήταν εξαιρετικοί ως stand-up comedian ή ανθρώπους που θα μας βγάλουν από την αστάθεια και το τέλμα που έχουμε εισέλθει και το οποίο μέρα με τη μέρα βαθαίνει πιο πολύ.